4.  การประกอบธุรกิจของแต่ละสายผลิตภัณฑ์

  บริษัท สามารถคอร์ปอเรชั่น จำกัด (มหาชน) แบ่งโครงสร้างธุรกิจออกเป็น 3 สาย ดังนี้

  4.1 สายธุรกิจ Mobile Multimedia

  4.2 สายธุรกิจ ICT Solutions & Services

  4.3 สายธุรกิจ Technology Related Business

4.1 สายธุรกิจ Mobile Multimedia

  ดำเนินธุรกิจจำหน่ายโทรศัพท์เคลื่อนที่พร้อมการให้บริการข้อมูล ข่าวสารและสาระความบันเทิง
  (Contents) ในรูปแบบของบริการเสริมพิเศษ จำหน่ายอุปกรณ์เสริมในลักษณะค้าปลีก-ค้าส่ง
  และการขายแฟรนไชส์ ทั้งในและต่างประเทศ และเป็นผู้ให้บริการขายต่อบริการโทรศัพท์เคลื่อนที่
  (MVNO) ประกอบด้วย บริษัทย่อยและร่วม 13 บริษัท ดังนี้ บริษัท สามารถ ไอ-โมบาย จำกัด
  (มหาชน) บริษัท สามารถ โมบาย เซอร์วิสเซส จำกัด บริษัทไอ-โมบาย อินเตอร์เนชั่นแนล
  จำกัด บริษัท ไอ-โมบาย อินเตอร์เทรด จำกัด บริษัท สามารถ ไอ-โมบาย (มาเลเซีย) จำกัด
  บริษัท สามารถ มัลติมีเดีย จำกัด บริษัท สามารถ อินเตอร์แอคทีฟ มีเดีย จำกัด บริษัท
  เบรนซอร์ซ จำกัด บริษัท เทค อะ ลุค จำกัด บริษัท ไอ-สปอร์ต จำกัด บริษัท ไอ-โมบาย พลัส
  จำกัด บริษัท สามารถ ไอ-โมบาย (อินโดนีเซีย) จำกัด และบริษัท สามารถ ไอ-โมบาย
  (ฮ่องกง) จำกัด โดยมีบริษัทที่เป็นธุรกิจหลักของสายธุรกิจคือ บริษัท สามารถ ไอ-โมบาย จำกัด
  (มหาชน) บริษัท สามารถ มัลติมีเดีย จำกัด บริษัท ไอ-โมบาย อินเตอร์เนชั่นแนล จำกัด ในปี
  2554 สายธุรกิจ Mobile Multimedia มีสัดส่วนรายได้เท่ากับ 6,912.4 ล้านบาท
  หรือคิดเป็นร้อยละ 35.0 ของรายได้รวมของกลุ่มบริษัท

 ก) ลักษณะผลิตภัณฑ์และบริการ 

  ผลิตภัณฑ์และบริการของสายธุรกิจ Mobile Multimedia แบ่งเป็น 3 ประเภท ดังนี้

1. โทรศัพท์เคลื่อนที่

 1.1) โทรศัพท์เคลื่อนที่ อุปกรณ์เสริม ซิมการ์ด และบัตรเติมเงิน

  บริษัท สามารถ ไอ-โมบาย จำกัด (มหาชน) (“SIM”)
  จำหน่ายโทรศัพท์เคลื่อนที่แบรนด์ไอ-โมบาย และแบรนด์อื่นๆ ได้แก่ Samsung, LG,
  Blackberry และ HTC รวมถึงอุปกรณ์เสริมของโทรศัพท์เคลื่อนที่ และอุปกรณ์ IT
  นอกจากนี้ยังจำหน่ายซิมการ์ด และบัตรเติมเงินทุกระบบที่ให้บริการ
  โดยจัดจำหน่ายผ่านช่องทางขายส่ง (Traditional Trade) และช่องทางขายปลีก (Modern
  Trade) ผ่านร้าน i-mobile by SAMART และเคาน์เตอร์ขายใน Hyper Market และ
  Specialty Shop เช่น Tesco Lotus, Big-C, Big-C Extra และPower buy เป็นต้น
  โดยมีการจำหน่ายโทรศัพท์เคลื่อนที่พร้อมกับการให้บริการข้อมูล ข่าวสาร Application
  และสาระความบันเทิง (Contents) ภายใต้บริการ i-Link

  บริษัทมีศูนย์ซ่อมและบริการ
  และจุดบริการรับชำระเงินค่าบริการโทรศัพท์เคลื่อนที่และค่าสาธารณูปโภคต่างๆ (Counter
  Service) กระจายอยู่ทั่วประเทศผ่านร้านสาขา i-mobile by SAMART
  และตัวแทนจำหน่ายของบริษัท

 1.2) การให้บริการข้อมูล ข่าวสาร และสาระความบันเทิงในรูปแบบมัลติมีเดีย

  ดำเนินธุรกิจให้บริการข้อมูล ข่าวสาร และสาระความบันเทิง (Contents)
  ที่สามารถสื่อสารกับผู้บริโภคได้ในรูปแบบการสื่อสาร 2 ทาง (Interactive Multi-Devices
  Media) ผ่านเทคโนโลยีมีสายและไร้สาย (Wire line and Wireless) ที่ครบถ้วน
  สมบูรณ์แบบ ทั้งในรูปแบบของเสียง (Voice) ผ่านระบบ Audiotext จากบริการ BUG 1900
  และผ่านเจ้าหน้าที่ Call Center จากบริการ BUG 1113 และในรูปแบบข้อความเสียง
  และภาพ (Non-Voice) จากบริการ BUG2Mobile ซึ่งครอบคลุมการให้บริการในรูปแบบข้อมูล
  ข่าวสาร ข้อความ ภาพวิดีโอ และ Application ต่างๆ รวมถึงการบริหาร Platform
  การให้บริการเสริมต่างๆ เช่น บริการเสียงรอสาย บริการ Video streaming เป็นต้น

  นอกจากนี้ยังดำเนินธุรกิจเกี่ยวกับการพัฒนาซอฟต์แวร์ และ Application บนมือถือเพื่อสนับสนุน
  และส่งเสริมการใช้ Contents ให้มีประสิทธิภาพและแพร่หลายมากยิ่งขึ้นภายใต้แบรนด์
  BrainSorce และบริษัทยังมีธุรกิจเว็บไซต์ ให้บริการข้อมูลด้าน กิน ดื่ม เที่ยว (EDTGuide)
  ศูนย์รวมนักพยากรณ์และการดูดวง (Horoworld) การให้บริการข้อมูลข่าวสาร และ
  ความบันเทิงในรูปแบบอินโฟเทนเม้นท์ (Showded) และธุรกิจ E-Commerce แบบเต็มรูปแบบ
  ซึ่งในปัจจุบันเปิดให้ใช้งานเฉพาะส่วนที่เป็นคูปองส่วนลด ราคาลดพิเศษ 50-90% (Soi19)

การให้บริการโทรศัพท์เคลื่อนที่ (MVNO)

  ดำเนินธุรกิจในลักษณะของการเป็นผู้ให้บริการขายต่อบริการโทรศัพท์เคลื่อนที่ 3G
  แก่กลุ่มผู้ใช้บริการทั่วไป (End user) กลุ่มลูกค้าองค์กร และกลุ่มผู้ประกอบการรายย่อย
  (Reseller) โดยบริษัทได้ซื้อบริการสำเร็จรูป (เลขหมายและ Airtime) จากบริษัท ทีโอที
  จำกัด (มหาชน) เพื่อนำมาให้บริการต่อภายใต้แบรนด์ i-mobile 3GX
  โดยปัจจุบันบริษัทให้บริการหลัก 5 บริการ ได้แก่ บริการ Voice call, Video call, Data
  (Mobile internet), SMS, MMS รวมถึงได้มีการพัฒนาบริการเสริม (Value Added
  Service) อย่างต่อเนื่อง
  เพื่อสร้างความหลากหลายให้กับผู้ใช้บริการผ่านช่องทางการจัดจำหน่ายที่ครอบคลุม
  และมีการดำเนินกิจกรรมทางการตลาด
  เพื่อนำเสนอบริการให้เข้าถึงกลุ่มผู้ใช้บริการทุกกลุ่มเป้าหมาย โดยเริ่มให้บริการตั้งแต่ปลายปี
  2552

 ข) การตลาดและภาวะการแข่งขัน

1. กลยุทธ์ทางการตลาดและกลุ่มลูกค้าเป้าหมาย

1.1) โทรศัพท์เคลื่อนที่

  บริษัทตอกย้ำความเป็นผู้นำโทรศัพท์มือถือแบรนด์ไทยอันดับ 1 ด้วยยอดขายมากกว่า 15
  ล้านเครื่อง โดยเปิดกลยุทธ์การตลาดใหม่ ภายใต้ Taglineใหม่
  “i-mobile...เพราะเราเข้าใจ” เพื่อปรับภาพลักษณ์แบรนด์ไอ-โมบาย พร้อมนำเสนอผลิตภัณฑ์
  และเทคโนโลยีคุณภาพ รวมถึงการบริการมาตรฐาน ในทุกความต้องการของลูกค้าคนไทย
  ซึ่งสามารถตอบโจทย์ทุกกลุ่มเป้าหมายทุกเพศทุกวัย ทั้งวัยรุ่น วัยทำงาน หรือ แม้แต่ผู้สูงอายุ

  ปัจจุบันไอ-โมบาย ทำตลาดครอบคลุมกลุ่มผลิตภัณฑ์ ทั้ง 3 เซ็กเมนต์ ได้แก่

-   กลุ่มผลิตภัณฑ์ ฮิตส์ ซีรีส์ โทรศัพท์เคลื่อนที่ที่มีฟังก์ชั่นการใช้งานง่าย ราคาย่อมเยา

-   กลุ่มผลิตภัณฑ์ แชท ซีรีส์ โทรศัพท์เคลื่อนที่รองรับโปรแกรมแชท และคอนเทนต์ต่างๆ
    รวมถึงการใช้งานโซเชียลเน็ตเวิร์ค ทีวี โดยมีดีไซน์และสีสันหลากหลาย เน้นกลุ่มนักเรียน
    นักศึกษา และวัยทำงาน

-   กลุ่มผลิตภัณฑ์ สมาร์ท ซีรีส์ สมาร์ทโฟน ระบบปฏิบัติการแอนดรอยด์ รองรับบริการทั้งเครือข่าย
    2G และ3G เจาะกลุ่มลูกค้าวัยทำงาน

  บริษัทยังพัฒนาผลิตภัณฑ์ใหม่ในกลุ่ม แท็บเลตแอนดรอยด์ ราคาย่อมเยา ที่รองรับการใช้งาน
  ประสิทธิภาพสูง แตกต่างด้วยรูปแบบของ i-mobile Widget
  วิดเจ็ตที่เป็นแอพพลิเคชั่นย่อที่สามารถแสดงข้อมูลสำคัญในหน้าจอหลัก เช่น ข่าว รายงานหุ้น
  หรือสภาพอากาศ ที่พัฒนาโดย i-mobile รวมถึงกลุ่มแอร์การ์ด หรือ USB Medem
  เพื่อรองรับการเชื่อมต่ออินเทอร์เน็ตออนไลน์ และการใช้งานระบบ 3G
  ซึ่งคาดว่าจะมีการเติบโตสูง

  นอกจากนี้บริษัทได้มุ่งมั่นพัฒนาเทคโนโลยีและบริการใหม่ล่าสุด โดยเปิดบริการ i-mobile
  Instant Messenging หรือ imm แชท โปรแกรมสนทนาผ่านโทรศัพท์เคลื่อนที่ในกลุ่มผลิตภัณฑ์
  แชท ซีรีส์ ของไอ-โมบายที่รองรับตลาดกลุ่มเป้าหมายวัยรุ่น และวัยทำงาน
  ซึ่งตอบรับกระแสความนิยมที่กำลังมาแรงของการสื่อสารในรูปแบบออนไลน์ผ่านโซเชียลเน็ตเวิร์ค
  เพราะมีความสะดวก และตอบโจทย์ความต้องการของผู้บริโภค
  ที่ต้องการติดต่อสื่อสารทุกที่ทุกเวลา

ในส่วนของการโฆษณาประชาสัมพันธ์ และกิจกรรมการส่งเสริมการขาย
บริษัทวางแผนการตลาดเพื่อสร้างการรับรู้ให้แก่ผู้บริโภค ทั้งในรูปแบบ Above The Line เช่น
การลงโฆษณาตามสื่อต่างๆ ทั้งทางโทรทัศน์ วิทยุ สิ่งพิมพ์ และดิจิตอลมีเดีย ส่วนในรูปแบบ Below
The Line นั้นบริษัทได้จัดทำกิจกรรม ณ จุดขาย รวมถึงกิจกรรมโรดโชว์ทั่วประเทศอย่างต่อเนื่อง
เพื่อเป็นการตอกย้ำภาพลักษณ์ของแบรนด์สินค้าไอ-โมบายให้เป็นที่รู้จักกว้างขวางมากขึ้น
อีกทั้งยังสร้างความสัมพันธ์กับลูกค้าด้วยการบริหารลูกค้าสัมพันธ์ (Customer Relationship
Management : CRM) ผ่าน i-club ไอ-โมบาย เช่น
การมอบพริวิเลจแก่ลูกค้าในการซื้อสินค้าและบริการจากร้านไอ-โมบาย และร้านค้าชั้นนำต่างๆ
อีกมากมาย

1.2) การให้บริการข้อมูล ข่าวสาร และสาระความบันเทิงในรูปแบบมัลติมีเดีย

  กลุ่มลูกค้าเป้าหมายในสายธุรกิจข้อมูลข่าวสารและสาระความบันเทิง

+-------------+--------------------------------------------------------+
| แบรนด์       | กลุ่มเป้าหมาย                                             |
+=============+========================================================+
| BUG 1113    | กลุ่มคนทำงาน อายุ 21 - 40 ปี อาศัยอยู่ในกรุงเทพฯ ปริมณฑล        |
|             | และเมืองใหญ่                                             |
+-------------+--------------------------------------------------------+
| BUG 1900    | กลุ่มเป้าหมายหลัก : กลุ่มวัยรุ่นชายอายุ 15 - 35 ปี                |
|             | อาศัยอยู่ในกรุงเทพฯ และเมืองใหญ่ ที่ชอบกีฬา เป็นพิเศษ             |
|             |                                                        |
|             | : กลุ่มแม่บ้านอายุ 30-60 ปี ที่สนใจในโหราศาสตร์                 |
|             |                                                        |
|             | กลุ่มเป้าหมายรอง : กลุ่มวัยรุ่นอายุ 15 - 21 ปี อาศัยอยู่ในกรุงเทพฯ   |
|             | และเมืองใหญ่                                             |
+-------------+--------------------------------------------------------+
| BUG2Mobile  | กลุ่มวัยรุ่นและคนทำงานอายุ 15 - 35 ปี อาศัยอยู่ในกรุงเทพฯ         |
|             | และเมืองใหญ่ เป็นกลุ่มคนรุ่นใหม่ชอบความทันสมัย และสนใจในเทคโนโลยี |
+-------------+--------------------------------------------------------+

  กลยุทธ์การตลาด

1. คิดค้นและพัฒนาการให้บริการด้วยเทคโนโลยีที่นำสมัย และง่ายต่อการใช้งาน

2. นำเสนอเนื้อหาสาระข้อมูลใหม่ และทันสมัย
เพื่อให้ตรงกับความต้องการของผู้บริโภคในแต่ละกลุ่มอย่างดีที่สุด

3. พัฒนาและสร้างความสัมพันธ์ที่ดีกับพันธมิตรธุรกิจที่มีชื่อเสียง
และมีความเชี่ยวชาญในข้อมูลเฉพาะด้าน เพื่อสร้างความแตกต่างให้กับบริการข้อมูลประเภทต่างๆ

4. ประสานงานกิจกรรมทางการตลาดอย่างใกล้ชิดกับบริษัทในเครือได้แก่ การให้บริการ Content
บนโทรศัพท์เคลื่อนที่ i-mobile ผ่านบริการ i-Link เป็นต้น

5. การขยายธุรกิจไปยังต่างประเทศ โดยเริ่มต้นจากประเทศที่ทางบริษัท ไอ-โมบาย
อินเตอร์เนชั่นแนล จำกัด มีการทำการตลาดอยู่ และมีแนวโน้มการเติบโตสูง อาทิ มาเลเซีย
อินโดนีเซีย และเวียดนาม เป็นต้น

 1.3) การให้บริการโทรศัพท์เคลื่อนที่ (MVNO)

  กลุ่มลูกค้าเป้าหมาย

1. กลุ่มลูกค้าทั่วไป (End users) ได้แก่

-   กลุ่มลูกค้า Broadband user

  ลูกค้ากลุ่มนี้เป็นกลุ่มที่ใช้งานอินเทอร์เน็ตความเร็วสูง
  หรือกลุ่มลูกค้าที่มีแนวโน้มจะใช้งานอินเทอร์เน็ตความเร็วสูง
  ซึ่งอัตราการเติบโตของผู้ใช้บริการรายใหม่ในปัจจุบันนี้มีการเติบโตที่ค่อนข้างสูงและมีการขยายตัวอย่างต่อเนื่อง
  โดยเฉพาะผู้ใช้งานที่ต้องการความคล่องตัวในการใช้งานสูง (High Mobility)

-   กลุ่มวัยรุ่น นักเรียน นักศึกษา (Teenager, Student)

  ลูกค้ากลุ่มนี้มีรูปแบบการดำเนินชีวิตสมัยใหม่ ปรับตัวตามกระแสการเปลี่ยนแปลงได้อย่างรวดเร็ว
  เป็นกลุ่มลูกค้าที่มีพฤติกรรมการใช้งานอินเทอร์เน็ตเป็นกิจวัตรประจำวัน เช่น
  กลุ่มผู้ที่ชอบใช้งานแชท
  ออนไลน์ (MSN, Yahoo messenger) กลุ่มผู้ใช้งานเว็บไซต์ Social network
  (Facebook, Twitter, Hi5) กลุ่มผู้เล่นเกมส์ออนไลน์ เป็นต้น

-   กลุ่ม Entry-Level ของผู้ใช้สมาร์ทโฟน

  ลูกค้ากลุ่มนี้เป็นผู้เริ่มต้นใช้สมาร์ทโฟน จึงมีความต้องการเรียนรู้การใช้งานด้วยราคาที่ไม่สูง
  ดังนั้นกลุ่มนี้จึงเป็นกลุ่มที่มีความต้องการใช้งานอินเทอร์เน็ตด้วยแพ็คเกจที่ไม่แพงนัก
  ซึ่งอัตราการเติบโตของผู้ใช้
  สมาร์ทโฟนรายใหม่ในปัจจุบันนี้มีการเติบโตที่ค่อนข้างสูงและมีการขยายตัวอย่างต่อเนื่อง

-   กลุ่มนักธุรกิจ (Business user)

  กลุ่มนักธุรกิจเป็นกลุ่มที่ต้องมีการติดต่อประสานงานทางธุรกิจและมีการเดินทางตลอดเวลา
  ดังนั้นกลุ่มนี้จึงเป็นกลุ่มที่มีความต้องการใช้งานบริการต่างๆ
  ที่ช่วยเพิ่มประสิทธิภาพและอำนวยความสะดวกในการดำเนินธุรกิจ เช่น การใช้งาน E-mail
  การส่ง file ข้อมูลผ่านเครือข่ายโทรศัพท์เคลื่อนที่ การตรวจสอบข้อมูลต่างๆ เป็นต้น

2. กลุ่มลูกค้าประเภทองค์กร (Corporate user)

  ทางบริษัท เล็งเห็นว่าจำนวนองค์กรในประเทศไทยมีจำนวนค่อนข้างมาก
  โดยเฉพาะกลุ่มลูกค้าองค์กรที่เป็นธุรกิจขนาดกลางและขนาดย่อม (SME) ซึ่งมีจำนวนสูงเกือบ
  600,000 บริษัททั่วประเทศ โดยหากคิดเฉพาะในกรุงเทพมหานครและปริมณฑลมีจำนวนถึง
  400,000 บริษัท
  และเป็นกลุ่มที่มีความต้องการใช้งานบริการโทรศัพท์เคลื่อนที่เพื่อติดต่อประสานงานระหว่างกันภายในองค์กร
  หรือกับภายนอกองค์กร

3. กลุ่มลูกค้าประเภทผู้ประกอบการรายย่อย (Reseller)

  ลูกค้ากลุ่มนี้เป็นกลุ่มที่มีความต้องการดำเนินธุรกิจให้บริการโทรศัพท์เคลื่อนที่แต่ไม่มีประสบการณ์หรือความชำนาญทางด้านเทคนิคและการบริหารจัดการในธุรกิจโทรคมนาคมเลย
  และไม่ต้องการที่จะบริหารจัดการระบบสนับสนุนการให้บริการด้วยตนเอง เช่น
  การให้บริการหลังการขาย การบริหารคลังสินค้า การบริหารอุปกรณ์
  ลูกข่ายและบริการเสริม เป็นต้น
  หรือหากต้องดำเนินธุรกิจเองก็อาจมีต้นทุนในการดำเนินงานที่สูงกว่าการซื้อบริการจากผู้ให้บริการที่มีความชำนาญที่มากกว่า

  กลยุทธ์การตลาด

  บริษัทเน้นใช้กลยุทธ์การขายควบ (Bundling Service) โดยการนำเสนอแพ็กเกจบริการ 3G
  กับอุปกรณ์เครื่องลูกข่าย บริการข้อมูล เข้าด้วยกัน
  เพื่อสร้างความหลากหลายในการใช้บริการของลูกค้า
  และเป็นการสร้างความแตกต่างในการแข่งขัน ซึ่งอุปกรณ์เครื่องลูกข่ายที่นำเสนอที่นำมา Bundle
  ให้กับลูกค้า มีทั้งแบรนด์ของ i-mobile และ Major
  brandโดยบริษัทมีช่องทางการจัดจำหน่ายผ่านช่องทางร้านค้าปลีกของทางบริษัท ตัวแทนจำหน่าย
  ร้านค้าสะดวกซื้อ และช่องทางขายตรง ครอบคลุมกลุ่มลูกค้าเป้าหมายทั้งประเทศ

  นอกจากนี้ บริษัทเน้นขยายช่องทางของบริการหลังการขายอย่างต่อเนื่อง
  ให้ครอบคลุมลูกค้าให้มากที่สุด อาทิ ช่องทางในการชำระค่าบริการ (Bill payment
  channel) ช่องทางการเติมเงิน (Top up channel) เป็นต้น
  รวมถึงการพัฒนาปรับปรุงคุณภาพการให้บริการ Call center
  ให้ลูกค้าสามารถติดต่อกับบริษัทได้สะดวกรวดเร็วมากยิ่งขึ้น
  รวมถึงเพิ่มช่องทางการติดต่อสื่อสารของลูกค้าผ่านช่องทางระบบ Online

2. ช่องทางการจัดจำหน่าย

2.1) โทรศัพท์เคลื่อนที่

  บริษัทได้ดำเนินการจำหน่ายโทรศัพท์เคลื่อนที่ ทั้งการค้าส่งและการค้าปลีก โดยในปี 2554
  ที่ผ่านมา ร้านค้า i-mobile by SAMART ได้ขยายสาขาอย่างต่อเนื่อง
  ทำให้มีช่องทางค้าปลีกทั้งในและต่างประเทศ รวมทั้งสิ้นกว่า 6,000 แห่ง โดยแบ่งเป็น
  ช่องทางค้าปลีกที่กระจายอยู่ตามห้างสรรพสินค้าชั้นนำทั่วไป และแหล่งชุมชนในประเทศไทย
  4,600 แห่ง และร้านค้าในต่างประเทศ 1,100 แห่ง ซึ่งในปี 2554
  บริษัทมีแผนในการขยายช่องทางการจัดจำหน่าย โดยเน้นไปที่ร้านค้าปลีก
  ทั้งในส่วนที่บริษัทจัดการเอง (Own shop) และในรูปแบบของแฟรนไชส์ (Franchise)
  เพื่อให้มีช่องทางการจำหน่ายที่เข้าถึงจุดต่างๆ ทั้งกรุงเทพฯ และต่างจังหวัด ส่วนในต่างประเทศ
  บริษัทมีแผนที่จะขยายร้านค้าให้ครอบคลุมทั่วทุกประเทศที่ได้ไปลงทุนในระดับภูมิภาค

ตารางแสดงรายละเอียดของช่องทางการจัดจำหน่ายแต่ละประเภท (ในประเทศ)

  -------------------------------------------------- --------------------
  ประเภทของช่องทางการจัดจำหน่าย                         จำนวน (ร้านค้า)

  ร้านจำหน่ายภายใต้การบริหารเอง (i-mobile shop)          71

  ร้านจำหน่ายประเภท Franchise                          122

  ตัวแทนจัดจำหน่าย                                      4,000

  Hyper mart และ Specialty store                     481
  -------------------------------------------------- --------------------

2.2) การให้บริการข้อมูล ข่าวสาร และสาระความบันเทิงในรูปแบบมัลติมีเดีย

  จากการวางตำแหน่งทางการตลาดของบริษัท สามารถ มัลติมีเดีย จำกัด
  ที่เน้นช่องทางการนำข้อมูล ข่าวสาร และสาระความบันเทิงสู่กลุ่มลูกค้าที่เป็นสื่อ 2 ทาง
  (Interactive Media)
  โดยผ่านช่องทางสื่อโทรคมนาคมที่หลากหลายไม่ว่าจะเป็นโทรศัพท์พื้นฐาน โทรศัพท์เคลื่อนที่
  คอมพิวเตอร์ คอมพิวเตอร์พกพา ตู้บริการข้อมูลอัตโนมัติ สื่อโทรคมนาคมในอนาคตอื่นๆ
  และการวางเป้าหมายที่จะนำเสนอพัฒนาการทางข้อมูลเพื่อให้ผู้ใช้บริการได้รับข้อมูล
  ข่าวสารและสาระความบันเทิงในรูปแบบที่มีคุณภาพและง่าย เพื่อให้ได้รับความสะดวกสบาย
  และเกิดความสนุกสนานกับชีวิตโดยผ่านช่องทางในการนำเสนอข้อมูลในลักษณะต่างๆ
  ที่ตรงตามความต้องการ และครอบคลุมกลุ่มเป้าหมายที่แตกต่างกัน ได้แก่

1. ช่องทางบริการข้อมูลด้วยเสียง (Audiotext) ภายใต้แบรนด์ BUG 1900

  2. ช่องทางเจ้าหน้าที่รับสาย (Call Center) ภายใต้แบรนด์ BUG 1113

  3. ช่องทาง Multimedia ภายใต้แบรนด์ BUG2Mobile

  4. ช่องทางผ่านโทรศัพท์เคลื่อนที่ i-mobile ภายใต้แบรนด์ i-Link

  5. ช่องทางผ่านเว็บไซต์ภายใต้แบรนด์ Showded, Edt guide, Soi19, Horoworld

  6. ช่องทางผ่านหน้าร้านค้าภายใต้แบรนด์ HoroWorld

2.3) การให้บริการโทรศัพท์เคลื่อนที่ (MVNO)

  บริษัทได้ทำการขยายช่องทางในการจำหน่ายสินค้าและบริการอย่างต่อเนื่องและหลากหลาย
  เพื่อให้มีความครอบคลุมพื้นที่การให้บริการมากที่สุด
  โดยการขยายจะเป็นไปตามแผนการขยายโครงข่ายโทรศัพท์เคลื่อนที่ 3G ของบริษัท ทีโอที จำกัด
  (มหาชน) ซึ่งช่องทางที่บริษัทดำเนินการขยาย มีทั้งหมด 7 ช่องทางด้วยกัน ดังนี้

1.  ร้าน i-mobile by Samart และร้าน i-mobile 3GX

2.  ตัวแทนจัดจำหน่าย (Dealer) ทั้งรูปแบบของ Dealer รายหลัก และรายย่อย

3.  ร้านสะดวกซื้อ (Convenient store) เช่น 7-11, Lotus express, 108 shop,
    Family mart เป็นต้น

4.  Hyper mart และ Specialty store เช่น Lotus, Big C, Power Buy, Power
    Mall เป็นต้น

5.  ช่องทางร้าน IT ต่างๆ เช่น COM 7, IT City เป็นต้น

6.  Direct sale
    บริษัทดำเนินการว่าจ้างบริษัทที่มีความชำนาญการขายตรงให้มาดำเนินการนำสินค้าและบริการไปยังกลุ่มลูกค้าเป้าหมายโดยตรง
    ในลักษณะของการทำการตลาดเชิงรุก

7.  Corporate sale บริษัทมีการขยายทีมงานดูแลลูกค้าองค์กรเพิ่มขึ้นอย่างต่อเนื่อง
    โดยแบ่งตามประเภทขององค์กร อาทิ กลุ่ม Enterprise user, Government, SME,
    University เป็นต้น

3. ภาวะอุตสาหกรรมและการแข่งขัน 

3.1) โทรศัพท์เคลื่อนที่ (ในประเทศ)

  อุตสาหกรรมโทรศัพท์เคลื่อนที่ ในปี 2554 ยังคงมีปัจจัยขับเคลื่อนหลักเหมือนปี 2553
  คือความต้องการที่เพิ่มขึ้นด้านบริการสื่อสารข้อมูล โดยการแข่งขันของสมาร์ทโฟนค่อนข้างเด่นชัด
  สินค้าหลากหลายแบรนด์ ทั้งแบรนด์หลัก เช่น Nokia, Samsung, Sony Ericsson,
  i-phone, Blackberry, HTC รวมถึง Distributor และ Reseller
  ที่นำโทรศัพท์เคลื่อนที่มาจัดจำหน่ายภายใต้แบรนด์ของตนเอง (House Brand)
  ต่างก็หันมาให้ความสนใจในการพัฒนาและผลิตสมาร์ทโฟนเพื่อตอบสนองต่อความต้องการของตลาดมากขึ้น
  การแข่งขันด้านราคาค่อนข้างรุนแรง โดยเฉพาะสมาร์ทโฟนรุ่นระดับกลางราคาประมาณ 8,000
  บาท และรุ่นระดับล่างราคา 3,500-4,000 บาท ทั้งนี้
  บริษัทได้เพิ่มรุ่นสมาร์ทโฟนให้มากขึ้นและเน้นการพัฒนาสมาร์ทโฟน 2 ซิม
  เพื่อรองรับต่อพฤติกรรมที่เปลี่ยนไปของผู้บริโภค
  โดยยังคงเล็งเห็นถึงความสำคัญทั้งเรื่องของคุณภาพของสินค้า บริการหลังการขาย
  และราคาที่ผู้บริโภคสามารถเข้าถึงได้

  การขยายตัวของบริการโทรศัพท์เคลื่อนที่ประเภท 3G ก็มีการแข่งขันที่เพิ่มขึ้น
  ค่ายผู้ให้บริการเครือข่ายโทรศัพท์มือถือต่างเร่งขนโปรโมชั่นการใช้ Data
  ออกมาดึงดูดลูกค้าโดยเฉพาะอย่างยิ่งในยุคที่สามารถย้ายค่ายเบอร์เดิมได้ ส่วน
  ผู้ให้บริการ Content ต่างๆ ที่สามารถต่อยอดกับการใช้ Smartphone นั้น
  ต่างก็เดินเกมรุกกันอย่างดุเดือด ไม่ว่าจะในรูปแบบของการพัฒนา Application
  หรือกลยุทธ์ทางการตลาดเพื่อส่งเสริมการใช้ Data ของเครือข่ายโทรศัพท์เคลื่อนที่
  และที่น่าสนใจยิ่งไปกว่าคือผู้ให้บริการ MVNO ของเครือข่าย 3G
  นั้นต่างก็รีบเตรียมตัวทำการตลาดเพื่อดึงดูดลูกค้าและเข้าไปแย่งชิงรายได้จากการเติบโตของ
  Smartphone แบบก้าวกระโดด เพราะแน่นอนว่าโทรศัพท์ Smartphone
  นั้นย่อมทำให้เจ้าของอยากใช้บริการอินเทอร์เน็ตที่รวดเร็วตามมา
  และในกรณีหลายคนที่มีโทรศัพท์มากกว่า 1 เครื่องนั้น การมีเครื่องที่สามารถใช้ความเร็วระดับ
  3G ได้ย่อมเป็นผลดีและรู้สึก “คุ้ม” กับการเป็นเจ้าของ Smartphone อยู่ไม่น้อย ดังนั้นคาดว่าปี
  2555 จะเป็นปีที่มีการแข่งขันที่น่าติดตามและจับตามองมาก ทั้งในเรื่องตัวเครื่องโทรศัพท์มือถือ
  คอนเท้นต์และแอพพลิเคชั่น โปรโมชั่นดึงดูดเจ้าของ Smartphone รายใหม่ๆ ทั้งในเรื่องราคา
  บริการ และคุณภาพของการให้บริการ ซึ่งผู้ให้บริการแต่ละเครือข่ายมีจุดดีจุดเสียแตกต่างกันไป
  คงอยู่แต่วิธีการสื่อสารที่จะทำให้ผู้บริโภคโดนใจมากน้อยเพียงใด

  ในส่วนของบริษัทเองนั้น บริษัทมีความแข็งแกร่งทางด้านช่องทางการจัดจำหน่าย ซึ่งในปี 2554
  บริษัทมีส่วนแบ่งทางการตลาดในเชิงของการเป็นตัวแทนจัดจำหน่ายหลัก (Distributor)
  คิดเป็นร้อยละ 58 ในเชิงของปริมาณโทรศัพท์เคลื่อนที่ที่จำหน่าย
  และมีส่วนแบ่งทางการตลาดสำหรับตราสินค้า i-mobile (House brand) คิดเป็นร้อยละ 94
  โดยบริษัทประเมินว่าบริษัทเป็นผู้นำในการจัดจำหน่ายโทรศัพท์เคลื่อนที่เมื่อเปรียบเทียบกับผู้จำหน่ายโทรศัพท์เคลื่อนที่รายใหญ่ที่มีลักษณะการประกอบธุรกิจคล้ายคลึงกับบริษัทรายอื่นๆ
  และยังประสบความสำเร็จในการสร้างตราสินค้า i-mobile
  ทำให้มีสัดส่วนทางการตลาดเพิ่มขึ้นจนเป็นผู้นำตลาดโทรศัพท์เคลื่อนที่ในประเทศ

  นอกจากนี้ บริษัทยังมีจุดแข็งในการมีบริษัทย่อยเป็นผู้ผลิตและพัฒนา Contents
  และเป็นผู้ให้บริการ MVNO ของเครือข่าย 3G
  ที่สามารถช่วยสนับสนุนการประกอบธุรกิจของบริษัทในการพัฒนาคอนเท้นต์และแอพพลิเคชั่นใหม่ๆ
  รวมถึงการให้บริการบนเครือข่าย 3G
  ซึ่งเท่ากับว่าบริษัทสามารถพัฒนาตนให้เป็นผู้ให้บริการแบบครบวงจรที่มอบประสบการณ์การใช้งานสมบูรณ์แบบด้านการสื่อสาร
  และสื่อสาระบันเทิงที่หลากหลายในชีวิตประจำวันของลูกค้าได้ต่อไปในอนาคต ดังนั้น
  บริษัทจึงมองว่าบริษัทมีความได้เปรียบในการดำเนินธุรกิจมากกว่าบริษัทอื่นๆ
  ที่ประกอบธุรกิจในลักษณะเดียวกัน

3.2) การให้บริการข้อมูล ข่าวสาร และสาระความบันเทิงในรูปแบบมัลติมีเดีย (ในประเทศ)

  1. ธุรกิจให้บริการในรูปของเสียง (Voice) ด้วยระบบ Audiotext
  ปัจจุบันผู้ประกอบธุรกิจด้านการให้บริการข้อมูลด้วยเสียงด้วยระบบ Audiotext ในประเทศไทย
  มีจำนวนทั้งสิ้น 10 บริษัท ซึ่งในกลุ่มธุรกิจนี้ บริษัท สามารถ มัลติมีเดีย จำกัด (“BUG”)
  เป็นผู้นำในตลาดมีส่วนแบ่งการตลาดประมาณร้อยละ 70 ของมูลค่าตลาดโดยรวม นอกจากนี้ BUG
  ยังเป็นผู้ให้บริการข้อมูลด้วยเสียง (Audiotext)
  รายเดียวที่ให้ความสำคัญในการสร้างตราสินค้า BUG 1900
  มีการนำเสนอรูปแบบการให้บริการที่แตกต่าง
  ซึ่งเป็นการสร้างภาพลักษณ์ของตราสินค้าให้ผู้ใช้บริการโทรศัพท์เคลื่อนที่สามารถจดจำตราสินค้าที่แตกต่างไปจากผู้ให้บริการข้อมูลด้วยเสียง
  (Audiotext) รายอื่นๆ จากการวางตำแหน่งทางการตลาดของ BUG
  ในการเน้นช่องทางการนำเสนอข้อมูล ข่าวสาร และสาระความบันเทิงที่มีความหลากหลาย
  และเป็นการนำเสนอผ่านช่องทางสื่อโทรคมนาคมที่ครอบคลุมครบทุกช่องทางเมื่อเปรียบเทียบกับผู้ประกอบธุรกิจเดียวกันรายอื่น

  ผู้ให้บริการข้อมูลด้วยเสียง (Audiotext) รายใหญ่ 5 รายแรกมีดังนี้ BUG 1900 บริษัท
  ไทยออดิโอเท็กซ์ เซอร์วิส จำกัด บริษัท ไทยเทเลวอยซ์ จำกัด บริษัท อินโฟเทล คอมมิวนิเคชั่น
  จำกัด และบริษัท 108 1900 ออดิโอเท็กซ์ จำกัด

  2. ธุรกิจให้บริการในรูปของเสียง (Voice) ผ่านเจ้าหน้าที่รับสาย หรือ Information Call
  Center มีผู้ให้บริการได้แก่ BUG 1113 ของบริษัท สามารถ มัลติมีเดีย จำกัด บริการ 1133
  ของ บริษัท ทีโอที จำกัด (มหาชน) และบริการ 1188 ของ บริษัท เทเลอินโฟ มีเดีย จำกัด

  3. ธุรกิจการให้บริการในรูปของข้อความ หรือภาพ (Non-Voice) ได้แก่ BUG2Mobile
  ของบริษัท สามารถ มัลติมีเดีย จำกัด Shinee, N-Content, Mobiclub และ Siam2you
  เป็นต้น

3.  โทรศัพท์เคลื่อนที่และการให้บริการข้อมูล ข่าวสาร และสาระความบันเทิงในรูปแบบมัลติมีเดีย
    (ต่างประเทศ)

  สำหรับตลาดต่างประเทศที่ SIM ได้เข้าไปทำการตลาดในปี 2554 แล้ว คือ ประเทศมาเลเซีย
  อินโดนีเซีย อินเดีย บังคลาเทศ กัมพูชา ลาว ฟิลิปปินส์ และบาห์เรน โดย SIM
  ได้เข้าไปทำตลาดและได้รับความร่วมมือเป็นอย่างดีจาก Axiata Group Berhad (เดิมชื่อ
  Telekom Malaysia Sdn. Bhd.) ซึ่งเป็นบริษัทที่เป็นผู้ให้บริการโทรศัพท์เคลื่อนที่ระดับภูมิภาค

  สำหรับประเทศที่ทาง SIM ได้เข้าไปทำการตลาดนั้น ส่วนใหญ่จะเป็นตลาดเกิดใหม่ (emerging
  market) ที่มีอัตราการเติบโตของตลาดโทรศัพท์เคลื่อนที่ในระดับสูง
  และมีความต้องการของตลาดในลักษณะที่คล้ายคลึงกับตลาดในประเทศ นอกจากนั้นแล้ว
  แม้ว่าประเทศดังกล่าวจะได้รับผลกระทบจากภาวะเศรษฐกิจโลก
  ขนาดของตลาดโทรศัพท์เคลื่อนที่ทั้งในเชิงปริมาณ (Volume) และมูลค่า (Value)
  ยังคงเติบโตอย่างต่อเนื่องอย่างเห็นได้ชัดเมื่อเทียบกับประเทศที่อยู่ในกลุ่มที่พัฒนาแล้ว
  (Developed country)

  ค) การจัดหาผลิตภัณฑ์หรือบริการ

1. โทรศัพท์เคลื่อนที่

  นับตั้งแต่ปี 2547 เป็นต้นมา SIM ได้เริ่มมีการจัดจำหน่ายโทรศัพท์เคลื่อนที่ที่เป็น House Brand
  ภายใต้ชื่อ i-mobile ซึ่งได้รับการตอบรับเป็นอย่างดีจากลูกค้า โดยมียอดขายในปี 2554
  คิดเป็นร้อยละ 94 ของยอดการขายโทรศัพท์เคลื่อนที่ทั้งหมดของ SIM โดย SIM
  มีการสำรวจความต้องการของลูกค้า เพื่อพัฒนาผลิตภัณฑ์ใหม่ๆ ทั้งรูปลักษณ์และการใช้งาน
  (feature) ให้ตรงกับความต้องการของลูกค้ากลุ่มเป้าหมายให้มากที่สุด นอกจากนี้ SIM
  ยังได้สั่งซื้อโทรศัพท์เคลื่อนที่ชั้นนำ เช่น Samsung, HTC, LG และ BlackBerry
  จากผู้แทนจำหน่ายในประเทศ และนำเข้าโดยตรงจากผู้ผลิตในต่างประเทศ
  ตามความต้องการของตลาด
  ส่วนซิมการ์ดและบัตรเติมเงินสั่งซื้อจากบริษัทผู้ให้บริการโทรศัพท์เคลื่อนที่ทั้ง GSM และ CDMA
  ทุกค่ายโดยตรง

2. การให้บริการข้อมูล ข่าวสาร และสาระความบันเทิงในรูปแบบมัลติมีเดีย

  บริษัท สามารถ มัลติมีเดีย จำกัด และบริษัท สามารถ อินเตอร์แอคทีฟ มีเดีย จำกัด
  เป็นบริษัทย่อยของ SIM เป็นผู้ผลิตและพัฒนา Contents (Content Provider)
  และบางส่วนเป็นการสั่งซื้อจากพันธมิตรทางธุรกิจทั่วไป และผู้ผลิตและพัฒนา Contents อื่นๆ
  เนื่องจากรูปแบบของการให้บริการข้อมูล ข่าวสาร และสาระความบันเทิงของ บริษัท สามารถ
  มัลติมีเดีย จำกัด เป็นการนำเสนอบริการข้อมูลไปสู่กลุ่มเป้าหมายที่หลากหลายทั้งอายุ เพศ อาชีพ
  และรูปแบบวิถีชีวิตที่แตกต่างกันออกไป
  เพื่อให้การนำเสนอบริการตรงกับความต้องการของผู้ใช้บริการมากที่สุด
  จึงเล็งเห็นความสำคัญอย่างยิ่งในการสร้างทีมจัดเก็บรวบรวมข้อมูลขนาดใหญ่เพื่อให้ได้มาซึ่งข้อมูลที่ทันสมัย
  มีความหลากหลาย
  อีกทั้งการคัดสรรผู้ดำเนินรายการที่มีความรู้ความเชี่ยวชาญเข้ามาให้คำแนะนำในเรื่องต่างๆ
  ที่คาดว่าผู้ใช้บริการมีความสนใจ โดยมีการแบ่งรายได้ให้กับผู้ดำเนินรายการต่างๆ
  ในอัตราที่ตกลงกัน โดยในปัจจุบันมีการจัดหาข้อมูลโดยทีมงานของบริษัท
  และจากผู้ให้บริการภายนอกที่มีความชำนาญเฉพาะด้าน
  ตลอดจนรวบรวมข้อมูลจากพันธมิตรทางธุรกิจต่างๆ
  นอกจากนี้เพื่อเป็นการเตรียมความพร้อมในการจัดหา และการขายข้อมูลจากบริการหลักๆ ทั้ง
  BUG 1900 BUG 1113 และ BUG2Mobile บริษัท สามารถ มัลติมีเดีย จำกัด จึงได้จัดตั้งบริษัท
  เบรนซอร์ซ จำกัด เพื่อพัฒนา Application ใหม่ๆ ที่สอดคล้องกับเทคโนโลยีที่ทันสมัย
  โดยมีทีมงาน R&D ของบริษัทเอง Application ที่พัฒนาขึ้นจะนำไปจำหน่ายต่อให้กับ SIM
  และลูกค้าทั่วไป โดยมีเนื้อหาข้อมูล ข่าวสาร และสาระความบันเทิงต่างๆ เช่น บริการ
  Application ที่เป็นเสมือนผู้ช่วยส่วนตัวบน Smartphone ให้บริการข้อมูลเกี่ยวกับกีฬา เกมส์
  ข้อมูลหมายเลขโทรศัพท์พื้นฐาน ข้อมูลเกี่ยวกับชีวิตประจำวัน เช่น ร้านอาหาร โรงแรม
  และบริษัททัวร์ เป็นต้น ในขณะเดียวกัน
  บริษัทได้เล็งเห็นความสำคัญของโลกออนไลน์ที่เป็นที่นิยมเพิ่มขึ้น การให้ข้อมูลข่าวสาร
  รวมถึงการซื้อขายสินค้าผ่านเว็บไซต์ก็เป็นอีกช่องทางหนึ่งที่ต้องมีทีมงาน research &
  developer เพื่อพัฒนาและสร้างเว็บไซต์ขึ้นรองรับกับความต้องการของลูกค้า

3. การให้บริการโทรศัพท์เคลื่อนที่ (MVNO)

  บริษัทได้ซื้อบริการสำเร็จรูป (เลขหมายและ Airtime) จากบริษัท ทีโอที จำกัด (มหาชน)
  เพื่อนำมาให้บริการภายใต้แบรนด์ i-mobile 3GX
  โดยมีการประสานงานกับทีโอทีเพื่อดำเนินการจัดทำอัตราค่าบริการ ทั้งการให้บริการ Pre-paid
  และ Post-paid

----รายละเอียดเพิ่มเติมสามารถดูได้จากแบบแสดงรายการข้อมูลประจำปี (แบบ 56-1)
ของบริษัท สามารถ ไอ-โมบาย จำกัด (มหาชน )----

2.  สายธุรกิจสารสนเทศและสื่อสารโทรคมนาคม ICT Solutions & Services

  ดำเนินธุรกิจบริการด้านระบบสารสนเทศผ่านโครงข่ายสื่อสารโทรคมนาคมต่างๆ
  รวมทั้งบริการให้คำปรึกษา รับเหมา ออกแบบติดตั้ง บริหารจัดการ และ บำรุงรักษา
  ระบบเทคโนโลยีสารสนเทศและการสื่อสาร ครบวงจรแบบบูรณาการ (Total Solutions &
  Services) ให้บริการระบบแก่หน่วยงานเอกชนขนาดใหญ่ รัฐวิสาหกิจ หน่วยราชการ โดยในปี
  2554 สายธุรกิจนี้มีรายได้รวม 10,085.8 ล้านบาท หรือคิดเป็นร้อยละ 51.0
  ของรายได้รวมของกลุ่มบริษัท สายธุรกิจนี้ประกอบด้วย บริษัทย่อย 13 บริษัท ดังนี้ บริษัท
  สามารถเทลคอม จำกัด (มหาชน) บริษัท สามารถคอมมิวนิเคชั่น เซอร์วิส จำกัด บริษัท
  สามารถคอมเทค จำกัด บริษัท สามารถบรอดแบนด์ เซอร์วิสเซส จำกัด บริษัท ไทยเทรดเน็ท
  จำกัด บริษัท พอสเน็ท จำกัด บริษัท สามารถ อินโฟเนต จำกัด บริษัท โอเอซิส คอนซัลติ้ง
  จำกัด บริษัท สมาร์ทเทอร์แวร์ จำกัด บริษัท สามารถ เอ็ด เท็ค จำกัด บริษัท
  สามารถรีเสิร์ชแอนด์ดีเวลลอปเม้นท์ บริษัท เน็ท มีเดีย จำกัด และ บริษัท ไอที เจ็น จำกัด

ลักษณะผลิตภัณฑ์หรือบริการ

  สายธุรกิจสารสนเทศและสื่อสารโทรคมนาคม ได้แบ่งลักษณะผลิตภัณฑ์หรือบริการออกเป็น 5
  กลุ่มบริการดังนี้

1.  ธุรกิจบริการเครือข่ายสื่อสาร (Network Services)

  ให้บริการเช่าระบบสื่อสารผ่านดาวเทียมความเร็วสูง iPSTAR และ VSAT ดำเนินการโดย
  บริษัท สามารถเทล
  คอม จำกัด (มหาชน)
  ซึ่งเป็นบริษัทเอกชนรายแรกที่ให้บริการการสื่อสารข้อมูลภาพและเสียงผ่านดาวเทียม
  โดยได้รับสัมปทานจากสำนักงานคณะกรรมการกิจการโทรคมนาคมแห่งชาติ
  (เดิมชื่อกรมไปรษณีย์โทรเลข) มีอายุสัมปทานรวมทั้งสิ้น 22 ปี ตั้งแต่ปี 2538 จนถึงปี 2560
  โดยมีโครงการสำคัญที่ผ่านมา ได้แก่ โครงการ School Net
  เป็นการติดตั้งและให้บริการอินเทอร์เน็ตความเร็วสูงผ่านดาวเทียม (iPSTAR)
  ให้กับโรงเรียนในสังกัดกระทรวงศึกษาธิการจำนวน 10,600 โรงเรียนซึ่งกระจายอยู่ทั่วประเทศ

  ให้บริการเครือข่ายสื่อสารความเร็วสูงหลายสื่อแบบสายเช่าพิเศษ Leased line, DSL
  (Digital Subscriber Line), Frame Relay และ ATM
  รวมถึงบริการสื่อสารข้อมูลไร้สาย โดยได้ทำสัญญาเช่าเครือข่ายจากบริษัท ทีโอที จำกัด
  (มหาชน) อายุสัญญา 15 ปี ตั้งแต่ปี 2543 จนถึง ปี 2558 สำหรับการให้บริการดังกล่าว
  ซึ่งได้มีติดตั้งระบบโครงข่ายใน 35 ชุมสายโทรศัพท์
  ที่สามารถรองรับพื้นที่การให้บริการได้ครอบคลุมประมาณร้อยละ 80 ของกรุงเทพฯ
  เพื่อให้บริการสื่อสารข้อมูลความเร็วสูงที่สามารถรองรับความต้องการใช้งานธุรกิจที่หลากหลาย
  นอกจากนั้นยังให้บริการประชุมทางไกลผ่านจอภาพ บริการระบบสื่อสารภายในองค์กร
  และบริการกระจายสัญญาณวิทยุโทรทัศน์ผ่านดาวเทียม (Digital Broadcasting)
  ตลอดจนให้คำปรึกษาออกแบบ ติดตั้ง บำรุงรักษา
  และบริหารระบบเทคโนโลยีสารสนเทศและสื่อสารโทรคมนาคมที่มีความเหมาะสมกับความต้องการในการใช้งานของลูกค้าอย่างมีประสิทธิภาพสูงสุด
  รวมถึงการให้บริการซ่อมอุปกรณ์เครือข่ายที่ได้รับมาตรฐาน ISO 9000-2000
  โดยมีศูนย์บริการกระจายอยู่ทั่วประเทศจำนวน 24 แห่งซึ่งดำเนินการโดย บริษัท
  สามารถเทลคอม จำกัด (มหาชน) และบริษัท สามารถคอมมิวนิเคชั่น เซอร์วิส จำกัด

  นอกจากนี้ บริษัท สามารถเทลคอม จำกัด (มหาชน) ยังได้รับแต่งตั้งจากบริษัท Cisco
  Systems ผู้ผลิตอุปกรณ์ระบบเครือข่ายสื่อสารชั้นนำของโลก ให้เป็นพันธมิตรทางธุรกิจระดับสูงสุด
  หรือ Gold Certified Partner เพื่อร่วมมือในการยกระดับการทำตลาด การให้บริการ
  และการพัฒนาศักยภาพของบุคลากร ทางด้านผลิตภัณฑ์ระบบเครือข่ายและโซลูชั่นของ Cisco
  เพื่อเสริมสร้างความได้เปรียบในการแข่งขันในระยะยาว

โครงการที่ยังไม่ได้ส่งมอบ

ณ วันที่ 30 ธันวาคม 2554 กลุ่มธุรกิจบริการเครือข่ายสื่อสารมีโครงการที่ยังไม่ได้ส่งมอบ ดังนี้

บริษัท สามารถคอมมิวนิเคชั่นเซอร์วิส จำกัด

+---+-----------+------------------------+-------+-------+------+-----+
| ล | รายชื่อลูกค้า | ชื่อโครงการ              | สัญญา  |       | มูลค่า | ค   |
| ำ |           |                        |       |       |      | วาม |
| ด |           |                        |       |       | โคร  |     |
| ับ |           |                        |       |       | งการ | คืบ  |
|   |           |                        |       |       |      | หน้า |
| ที่ |           |                        |       |       | (ล้าน |     |
|   |           |                        |       |       | บาท) | (%) |
+===+===========+========================+=======+=======+======+=====+
|   |           |                        | วันที่   | วันที่   |      |     |
|   |           |                        |       |       |      |     |
|   |           |                        | เริ่ม   | สิ้นสุด  |      |     |
+---+-----------+------------------------+-------+-------+------+-----+
| 1 | บริษัท ทีโอที | โครงการสร้าง            | 9 พ.ค | 3 พ.ค | 15   | 37  |
|   | จำกัด      | โครงข่ายโทรศัพท์เคลื่อนที่ยุคที่ | 54    | 55    | ,999 | .22 |
|   | (มหาชน)   | 3 (3G Nationwide)      |       |       |      | %   |
+---+-----------+------------------------+-------+-------+------+-----+
| 2 | บริษัท ทีโอที | เช่าอุปกรณ์สื่อสารแ         | 1     | 28    | 2    | 90  |
| . | จำกัด      | ละระบบโทรศัพท์ผ่านดาวเทียม | ม     | ก     | ,277 | %   |
|   |           | iPSTAR (SchoolNet      | ี.ค.54 | .พ.59 |      |     |
|   | (มหาชน)   | 10000 sites) School    |       |       |      |     |
|   |           | Net Phase 2            |       |       |      |     |
+---+-----------+------------------------+-------+-------+------+-----+
| 3 | การนิคมอุตส | โครง                   | 19    | 18    | 124  | 98  |
| . | าหกรรมแห่ง | การศูนย์กระจายข่าวด่วนชุมชน | ก     | ก     |      | %   |
|   | ประเทศไทย | (CCTV#2)               | .ค.54 | .ค.58 |      |     |
+---+-----------+------------------------+-------+-------+------+-----+
| 4 | สำนักงาน   | เช่าใช้ทรานสปอนเดอร์      | 5     | 4     | 73.5 | 90  |
| . | ปลัดกระทรว | (MOENet Bandwidth      | ต     | ก     |      | %   |
|   | งศึกษาธิการ | 84Mbps) (Telcom-MOE)   | .ค.54 | .ย.55 |      |     |
+---+-----------+------------------------+-------+-------+------+-----+
| 5 | สำนักงาน   | จ้างบ                   | 1     | 30    | 4.9  | 90  |
| . | ปลัดกระทรว | ริการบำรุงรักษาจานดาวเทียม | ต     | ก     |      | %   |
|   | งศึกษาธิการ | (MA MOENet 500 sites)  | .ค.54 | .ย.55 |      |     |
+---+-----------+------------------------+-------+-------+------+-----+
| 6 | บริษัท กสท  | งานจ้างจัดทำระบบตร       | 17    | 14    | 14.4 | 27  |
| . | โทรคมนาคม | วจสอบความมั่นคงปลอดภัยของ | ต     | ก     |      | .35 |
|   | จำกัด      | IT Infrastructure      | .ค.54 | .พ.55 |      | %   |
|   | (มหาชน)   | ให้เป็นไปตาม ISO 27001   |       |       |      |     |
|   |           |                        |       |       |      |     |
|   |           | จำนวน 1 ระบบ           |       |       |      |     |
+---+-----------+------------------------+-------+-------+------+-----+

  หมายเหตุ : 1) มูลค่างานโครงการเป็นตัวเลขที่ยังไม่รวม VAT

  2) การรับรู้รายได้ของแต่ละโครงการจะเป็นไปตามสัดส่วนความสำเร็จของงาน (ความคืบหน้า
  %)

  2. ธุรกิจบริการรับเหมาออกแบบติดตั้งระบบ (System Integration)

  ธุรกิจการให้บริการรับเหมา ออกแบบ ติดตั้งระบบเทคโนโลยีสารสนเทศและการสื่อสาร
  และการจัดจำหน่าย/ซ่อมบำรุงอุปกรณ์สื่อสาร/ระบบคอมพิวเตอร์
  และระบบสื่อสารทั้งภาพและเสียง กับหน่วยงานราชการ ให้บริการแบบครบวงจร (Turn-key
  Project) ตลอดจนถึงการให้บริการหลังการขาย
  โดยผลิตภัณฑ์ที่ทางบริษัทจัดจำหน่ายจะเป็นผลิตภัณฑ์และบริการทางด้านสื่อสารโทรคมนาคม
  และเทคโนโลยีสารสนเทศเป็นหลัก ดำเนินการโดยบริษัท สามารถคอมเทค จำกัด

  บริษัทได้พัฒนาการทำงานต่อเนื่องเพื่อเพิ่มประสิทธิภาพและประสิทธิผลขององค์กรในด้านการขาย
  (Sales) ทีมงานวิศวกรรมทั้งด้านการออกแบบระบบและด้านการพัฒนาซอฟต์แวร์
  (Engineering & Software Development)
  รวมทั้งทีมงานการติดตั้งและการบริการหลังการขาย (Implementation & Services)
  เพื่อให้ทันต่อการเปลี่ยนแปลงของธุรกิจในปัจจุบัน
  รวมทั้งยังคงรักษามาตรฐานการให้บริการที่สอดคล้องกับมาตรฐาน ISO 9001:2000
  และมาตรฐาน CMMI
  Level 3 ซึ่งเป็นมาตรฐานด้านการพัฒนาระบบซอฟต์แวร์
  ทำให้ระบบงานและการบริการลูกค้าดีขึ้น อันเป็นส่วนสำคัญในการแข่งขันในระยะยาว

โครงการที่ยังไม่ได้ส่งมอบ

ณ วันที่ 30 ธันวาคม 2554
กลุ่มธุรกิจบริการรับเหมาออกแบบติดตั้งระบบมีโครงการที่ยังไม่ได้ส่งมอบ ดังนี้

บริษัท สามารถ คอมเทค จำกัด

+---+-----------+-----------------------+-------+-------+-------+----+
| ล | รายชื่อลูกค้า | ชื่อโครงการ             | สัญญา  |       | มูลค่า  | คว |
| ำ |           |                       |       |       |       | าม |
| ด |           |                       |       |       | โค    |    |
| ับ |           |                       |       |       | รงการ | ค  |
|   |           |                       |       |       |       | ืบห |
| ที่ |           |                       |       |       | (ล้า   | น้า |
|   |           |                       |       |       | นบาท) |    |
|   |           |                       |       |       |       | (  |
|   |           |                       |       |       |       | %) |
+===+===========+=======================+=======+=======+=======+====+
|   |           |                       | วันที่   | วันที่   |       |    |
|   |           |                       |       |       |       |    |
|   |           |                       | เริ่ม   | สิ้นสุด  |       |    |
+---+-----------+-----------------------+-------+-------+-------+----+
| 1 | กรมที่ดิน    | โครงก                 | 3/    | 2/    | 6     | 7  |
| . | กระทร     | ารพัฒนาระบบสารสนเทศที่ดิน | 11/52 | 11/55 | 91.59 | 0% |
|   | วงมหาดไทย |                       |       |       |       |    |
+---+-----------+-----------------------+-------+-------+-------+----+
| 2 | สำนักงา    | โ                     | 1/    | 30    | 9.96  | 2  |
| . | นปลัดกระทร | ครงการจ้างบำรุงรักษาและซ | 10/54 | /9/55 |       | 5% |
|   | วงมหาดไทย | ่อมแซมอุปกรณ์วิดีทัศน์ทางไกล |       |       |       |    |
+---+-----------+-----------------------+-------+-------+-------+----+
| 3 | สำนักง     | โครงการวางร           | 12    | 31    | 448   | 2  |
| . | านปลัดกระท | ะบบเครือข่ายการสื่อสารหลัก | /8/54 | /8/56 |       | 5% |
|   | รวงกลาโหม | ส่วนเพิ่มเติม ของ กห.     |       |       |       |    |
|   |           | ระยะที่ 1               |       |       |       |    |
+---+-----------+-----------------------+-------+-------+-------+----+

  หมายเหตุ : 1) มูลค่างานโครงการเป็นตัวเลขที่ยังไม่รวม VAT

  2) การรับรู้รายได้ของแต่ละโครงการจะเป็นไปตามสัดส่วนความสำเร็จของงาน (ความคืบหน้า
  %)

  3. ธุรกิจนวัตกรรมและเทคโนโลยีประยุกต์ (Innovation Business Application
  Solutions & Services)

  ให้บริการซอฟต์แวร์ประยุกต์ พาณิชย์อิเล็กทรอนิกส์
  รวมถึงให้คำปรึกษาออกแบบประยุกต์เทคโนโลยีสารสนเทศแบบบูรณาการให้กับลูกค้า
  ตั้งแต่เริ่มติดตั้งระบบจนเสร็จสมบูรณ์ พร้อมด้วยการบริหารระบบงานครบวงจร เช่น บริการ
  เกตเวย์สำหรับการแลกเปลี่ยนข้อมูลธุรกรรมทางธุรกิจผ่านสื่ออิเล็กทรอนิกส์ หรือ Electronic
  Data Interchange (EDI) Gateway
  บริการแลกเปลี่ยนข้อมูลธุรกรรมทางธุรกิจผ่านสื่ออิเล็กทรอนิกส์บนอินเทอร์เน็ต (Web EDI)
  บริการรับฝากเว็บไซต์ (Web Hosting Services)
  บริการซอฟต์แวร์ประยุกต์ทางการจัดการกระบวนการทำงาน (Electronic Workflow)
  บริการซอฟต์แวร์ประยุกต์ด้านบริหารจัดการห่วงโซ่อุปทาน (Supply Chain Management -
  SCM) รวมถึงให้บริการเสริมต่างๆ ในการแลกเปลี่ยนข้อมูลธุรกรรมทางธุรกิจอย่างครบวงจร
  โดยกลุ่มลูกค้าส่วนใหญ่จะมีการใช้งานในลักษณะการทำธุรกรรมระหว่างภาคธุรกิจ (Business
  to Business) และระหว่างภาคธุรกิจกับภาครัฐ (Business to Government) ได้แก่
  องค์กรรัฐบาล กลุ่มธุรกิจธนาคาร โรงงานอุตสาหกรรม และกลุ่มผู้ค้าปลีก เป็นต้น อาทิ
  การให้บริการซอฟต์แวร์ประยุกต์ด้านการแลกเปลี่ยนข้อมูลทางอิเล็กทรอนิกส์สำหรับพิธีการศุลกากรทางเรือ
  (e-Manifest) ให้กับกรมศุลกากร เพื่อรองรับการให้บริการผ่านพิธีการศุลกากรแบบไร้เอกสาร
  (Paperless Custom) ในการส่งรายงานเรือและข้อมูลบัญชีสินค้าสำหรับเรือ (Manifest)
  ด้วยข้อมูลอิเล็กทรอนิกส์
  การให้บริการซอฟต์แวร์ประยุกต์ด้านการแลกเปลี่ยนข้อมูลทางอิเล็กทรอนิกส์ระหว่างบริษัทคู่ค้า
  (SupplyNET) ให้กับกลุ่มบริษัท เซ็นทรัล รีเทล คอร์ปอร์เรชั่น จำกัด
  ซึ่งเป็นผู้ให้บริการห้างสรรพสินค้าและซูเปอร์มาร์เก็ตชั้นนำ
  ที่จะช่วยลดค่าใช้จ่ายพร้อมยกระดับการดำเนินงานในห่วงโซ่อุปทาน (Supply Chain)
  ให้มีประสิทธิภาพมากขึ้น ดำเนินการโดยบริษัท ไทยเทรดเน็ท จำกัด

  ระบบชำระเงินโดยใช้บัตรเป็นสื่อ ณ จุดขาย (Electronic Fund Transfer at Point of
  Sale หรือ EFT/POS) และเชื่อมโยงเครือข่ายการชำระเงินในการสั่งซื้อสินค้าด้วยบัตรเครดิต
  (Secured E-Payment Gateway) โดยระบบจะทำการโอนเงินผ่านระบบอิเล็กทรอนิกส์ ณ
  จุดที่ทำการซื้อขายเชื่อมโยงไปยังระบบฝากเงินของธนาคาร
  ทำให้ร้านค้าที่มีอุปกรณ์ปลายทางติดตั้งอยู่
  สามารถรับชำระค่าสินค้าหรือบริการด้วยบัตรที่ออกให้โดยธนาคาร อาทิ Credit Card, Debit
  Card หรือ Smart Card ได้ นอกจากนี้ยังเป็น Solutions Provider ในด้านของ Smart
  Card Application ให้แก่ธนาคารพาณิชย์ในประเทศไทย และองค์กรผู้ออกบัตร อาทิ
  การพัฒนาและติดตั้งระบบ e-Refill สำหรับโทรศัพท์เคลื่อนที่แบบ Prepaid ให้กับบริษัท
  แอดวานซ์ อินโฟเซอร์วิส จำกัด (มหาชน) เป็นต้น ดำเนินการโดยบริษัท พอสเน็ท จำกัด

  บริการ E-learning แบบครบวงจร หรือ Cyber University ให้กับมหาวิทยาลัย
  เพื่อให้เกิดการขยายบริการการศึกษาออกไปอย่างกว้างขวางมากขึ้น
  โดยสามารถเรียนผ่านเครือข่ายอินเทอร์เน็ต ไม่มีจำกัดด้านสถานที่และกำหนดเวลาเรียน
  ซึ่งได้เปิดหลักสูตรการเรียนการสอนทางไกลผ่านอินเทอร์เน็ต ร่วมกับสถาบันการศึกษาชั้นนำต่าง
  ๆ ซึ่งผู้สำเร็จการศึกษาสามารถได้รับปริญญาเช่นเดียวกับการศึกษาหลักสูตรปกติ อาทิ
  การเปิดให้บริการ AUplus Cyber University ร่วมกับมหาวิทยาลัยอัสสัมชัญ
  ในโครงการปริญญาโท Master of Management การเปิดให้บริการ RSUplus Cyber
  University ร่วมกับมหาวิทยาลัยรังสิต ในโครงการปริญญาตรีนิติศาสตรบัณฑิต
  โครงการปริญญาโทศิลปศาสตรมหาบัณฑิต สาขาวิชาผู้นำทางสังคม ธุรกิจ และการเมือง
  โครงการปริญญาโทวิทยาศาสตรมหาบัณฑิต สาขาวิชาการจัดการเทคโนโลยีสารสนเทศ
  และโครงการปริญญาโทศึกษาศาสตรมหาบัณฑิต สาขาวิชาบริหารการศึกษา การเปิดให้บริการ
  MBA Online ร่วมกับมหาวิทยาลัยหอการค้าไทย ในโครงการบริหารธุรกิจมหาบัณฑิต
  สาขาวิชาการจัดการ รวมถึง
  การร่วมกับมหาวิทยาลัยขอนแก่นในการเปิดให้บริการ Cyber Univerisy
  โครงการหลักสูตรรัฐประศาสนศาสตรมหาบัณฑิต สาขาวิชาการปกครองท้องถิ่น เป็นต้น
  โดยทั้งหลักสูตรสามารถเรียนผ่านบทเรียน E-learning ตลอดจนประยุกต์บริการ E-learning
  ให้บริการกับหน่วยงานลูกค้า ใช้กับงานพัฒนาทรัพยากรบุคคลแบบออนไลน์ ดำเนินการโดยบริษัท
  สามารถ เอ็ด เท็ค จำกัด

4.  ธุรกิจบริการ ICT Outsourcing Services

  ให้บริการดำเนินการบริหารจัดการและดำเนินการระบบแบบครบวงจรทางด้านเทคโนโลยีสารสนเทศและสื่อสารโทรคมนาคมสำหรับองค์กร
  ตั้งแต่การรับออกแบบ ติดตั้ง ดำเนินการ ดูแลประสิทธิภาพการใช้งาน และบำรุงรักษา
  ซึ่งเป็นส่วนขยายของการให้บริการแบบครบวงจรของสายธุรกิจบริการเครือข่ายสื่อสารและสายธุรกิจรับเหมาออกแบบติดตั้งระบบ
  (System Integration) โดยสอดคล้องกับการบริหารแบบใหม่ของกลุ่มองค์กรธุรกิจต่างๆ
  ที่มุ่งเน้นการพัฒนาเพิ่มศักยภาพการแข่งขัน ประสิทธิผล ประสิทธิภาพ
  ประสานกับพันธมิตรในห่วงโซ่ธุรกิจ สร้างบริการที่รวดเร็ว ต้นทุนต่ำ
  ดังนั้นกลุ่มธุรกิจทั้งภาครัฐและเอกชน
  จึงมีแนวโน้มที่จะพิจารณาจ้างหน่วยงานภายนอกที่มีความชำนาญมาดำเนินการทางด้านเทคโนโลยีสารสนเทศและการสื่อสารให้แทนการดำเนินการด้วยตนเอง
  เพื่อลดความยุ่งยากและได้รับประสิทธิภาพที่คุ้มค่ากับค่าใช้จ่ายที่เกิดขึ้นกว่าการดำเนินการด้วยตนเอง
  ซึ่งกลุ่มบริษัทสามารถ ได้เล็งเห็นโอกาสนี้
  จึงได้มีการนำเสนอบริการดำเนินการแบบครบวรจรด้านเทคโนโลยีสารสนเทศและสื่อสารโทรคมนาคมในด้านต่างๆ
  สำหรับกลุ่มลูกค้าองค์กร ในรูปแบบ Business Process Outsourcing Services
  เพื่อเสริมสร้างศักยภาพในการดำเนินการขององค์กรลูกค้าให้มีประสิทธิภาพเพิ่มขึ้นด้วยต้นทุนที่คุ้มค่ากว่าการดำเนินการด้วยองค์กรลูกค้าเอง
  โดยบริษัท สามารถเทลคอม จำกัด (มหาชน) เป็นบริษัทที่ดูแลงานของกลุ่มธุรกิจนี้โดยตรง
  ซึ่งในการดำเนินการจะมีการจัดตั้งและพัฒนาการให้บริการเฉพาะสำหรับลูกค้า
  โดยเปิดกว้างที่จะลงทุนร่วมกับพันธมิตรทางธุรกิจเพื่อการให้บริการกับกลุ่มพันธมิตรโดยเฉพาะ
  อาทิ ธุรกิจด้านโทรคมนาคม การธนาคาร การขนส่ง

  สำหรับโครงสร้างการให้บริการในสายธุรกิจนี้แบ่งการให้บริการออกเป็น 4
  บริการหลักด้วยกันได้แก่ บริการบริหารจัดการข้อมูลแบบอัตโนมัติผ่านเครื่องมืออิเล็กทรอนิกส์
  (Machine-to-Machine – M2M) บริการจัดหาและวางระบบโปรแกรมสำเร็จรูปครบวงจร
  (Application Software Package Service)
  บริการพัฒนาระบบโปรแกรมตามความต้องการของลูกค้า (Application Software
  Development Service)
  และบริการบริหารจัดการระบบเครือข่ายสื่อสารและศูนย์การประมวลผลครบวงจร (Managed
  Network Services)

  ในปี 2554 บริษัท สามารถเทลคอม จำกัด (มหาชน) ได้ดำเนินโครงการต่างๆ
  ที่สำคัญในกลุ่มธุรกิจบริการ ICT Outsourcing Services สรุปได้ดังต่อไปนี้

-   ได้งานจากการประมูลงานโครงการจ้างเหมาพร้อมติดตั้งระบบอ่านหน่วยไฟฟ้าอัตโนมัติ
    (Automatic Meter Reading - AMR) ระยะที่ 2 ของการไฟฟ้าส่วนภูมิภาค (กฟภ.)
    มูลค่าโครงการ 1,445 ล้านบาท
    ซึ่งเป็นโครงการต่อเนื่องจากโครงการเดิมโดยการติดตั้งมิเตอร์ไฟฟ้าพร้อมอุปกรณ์สื่อสารข้อมูล
    (Modem) ระบบ GPRS/GSM จำนวน 50,000 ชุด ให้กับผู้ใช้ไฟฟ้ารายใหญ่ทั่วประเทศ
    เพื่อส่งข้อมูลการใช้ไฟฟ้ากับมายังสำนักงาน กฟภ. ส่วนกลางผ่านโครงข่ายโทรศัพท์เคลื่อนที่
    (Mobile Network)

-   ดำเนินการติดตั้งและส่งมอบงานโครงการจ้างเหมาพัฒนาระบบบริหารข้อมูลพัสดุคงคลังโดยใช้เทคโนโลยี
    RFID (Radio Frequency Identification) และ Barcode ของการไฟฟ้าส่วนภูมิภาค
    (กฟภ.) เพื่อนำมาใช้สำหรับ การรับ-จ่ายพัสดุ และการตรวจนับพัสดุประจำปี
    สำหรับคลังพัสดุของ กฟภ. ประกอบด้วย คลังพัสดุส่วนกลาง จำนวน 1 คลัง คลังพัสดุหลัก
    จำนวน 45 คลัง และคลังพัสดุบริการ จำนวน 75 คลัง มูลค่าโครงการ 48 ล้านบาท

-   ดำเนินโครงการใช้หลอด T5 เพื่อประหยัดพลังงานไฟฟ้า
    โดยการเปลี่ยนหลอดไฟแสงสว่างที่ใช้อยู่เดิมจากหลอดฟลูออเรสเซนต์แบบ T8
    ไปเป็นหลอดฟลูออเรสเซนต์แบบ T5 สำหรับอาคารสำนักงานของกลุ่มบริษัทสามารถ ณ
    อาคารซอฟต์แวร์ปาร์ค อาคารงามวงศ์วาน และโรงงานที่รังสิต จำนวนรวมทั้งสิ้น 7,669
    หลอด เป็นที่เรียบร้อยแล้ว
    ซึ่งช่วยให้ประหยัดไฟฟ้าเฉพาะส่วนของไฟแสงสว่างได้เฉลี่ยประมาณ 31%
    หรือคิดเป็นค่าไฟฟ้าที่ประหยัดได้ตามหลักการประมาณปีละ 462,000 บาท
    ในขณะที่ให้ความสว่างมากขึ้นเฉลี่ยประมาณ 62% เมื่อเทียบกับหลอดเดิม
    โดยจะได้มีการขยายผลการดำเนินการเพื่อนำเสนอเป็นโซลูชั่นประหยัดพลังงานไฟฟ้าให้กับกลุ่มลูกค้าองค์กร
    ต่างๆ ต่อไป

-   เข้าร่วมดำเนินการทดสอบการใช้หลอดไฟประหยัดพลังงานแบบ LED (Light-Emitting
    Diode) สำหรับโคมไฟถนนสาธารณะ กับมหาวิทยาลัยเทคโนโลยีพระจอมเกล้าธนบุรี
    และบริษัท พีอีเอ เอ็นคอม อินเตอร์เนชั่นแนล จำกัด
    เพื่อนำผลการทดสอบไปใช้ในการรับรองผลิตภัณฑ์
    สำหรับการเข้าร่วมประมูลงานโครงการประหยัดพลังงานไฟฟ้าสำหรับไฟถนน
    และไฟสาธารณะของการไฟฟ้าส่วนภูมิภาคต่อไป

-   ดำเนินการจัดเตรียมข้อมูลและศึกษาความเป็นไปได้เพื่อเข้าร่วมประมูลโครงการสร้างสถานีไฟฟ้าย่อยวัดคู่สร้าง
    ของการไฟฟ้านครหลวง ในปี 2555 มูลค่าโครงการ 270 ล้านบาท
    เพื่อเป็นการเพิ่มพื้นที่การจ่ายไฟฟ้าให้กับการไฟฟ้านครหลวงที่ครอบคลุมและมีประสิทธิภาพมากขึ้น

-   ดำเนินการจัดเตรียมข้อมูลและศึกษาความเป็นไปได้เพื่อเข้าร่วมประมูลโครงการเปลี่ยนระบบสายไฟฟ้าบนอากาศเป็นสายใต้ดินของการไฟฟ้านครหลวง
    จำนวน 2 โครงการ คือ โครงการพระราม 3 และโครงการนนทรี รวมระยะทางประมาณ
    25.2 กิโลเมตร พื้นที่ประมาณ 2.5 ตารางกิโลเมตร มูลค่าโครงการรวมประมาณ 4,600
    ล้านบาท เพื่อช่วยสร้างสภาพภูมิทัศน์ให้สวยงาม และสร้างความเชื่อถือของระบบไฟฟ้า
    รวมถึงสามารถรองรับความต้องการพลังงานไฟฟ้าที่เพิ่มขึ้นในอนาคตได้อย่างมีประสิทธิภาพ

โครงการที่ยังไม่ได้ส่งมอบ

ณ วันที่ 30 ธันวาคม 2554 กลุ่มธุรกิจบริการ ICT Outsourcing Services
มีโครงการที่ยังไม่ได้ส่งมอบ ดังนี้

บริษัท สามารถเทลคอม จำกัด (มหาชน)

+---+-----------+-----------------------+-------+-------+-------+----+
| ล | รายชื่อลูกค้า | ชื่อโครงการ             | สัญญา  |       | มูลค่า  | คว |
| ำ |           |                       |       |       |       | าม |
| ด |           |                       |       |       | โค    |    |
| ับ |           |                       |       |       | รงการ | ค  |
|   |           |                       |       |       |       | ืบห |
| ที่ |           |                       |       |       | (ล้า   | น้า |
|   |           |                       |       |       | นบาท) |    |
|   |           |                       |       |       |       | (  |
|   |           |                       |       |       |       | %) |
+===+===========+=======================+=======+=======+=======+====+
|   |           |                       | วันที่   | วันที่   |       |    |
|   |           |                       |       |       |       |    |
|   |           |                       | เริ่ม   | สิ้นสุด  |       |    |
+---+-----------+-----------------------+-------+-------+-------+----+
| 1 | การไฟฟ    | จ้างเหมาพร้อมติดตั้งร      | 17/   | 17/   | 1,455 | 2  |
|   | ้าส่วนภูมิภาค | ะบบอ่านหน่วยมิเตอร์อัตโนมัติ | 11/54 | 11/60 |       | 0% |
|   |           | AMR                   |       |       |       |    |
|   |           | สำหรับผู้ใช้ไฟฟ้ารายใหญ่    |       |       |       |    |
|   |           | ระยะที่ 2 จำนวน 50,000  |       |       |       |    |
|   |           | ชุด                    |       |       |       |    |
+---+-----------+-----------------------+-------+-------+-------+----+

  หมายเหตุ : 1) มูลค่างานโครงการเป็นตัวเลขที่ยังไม่รวม VAT

  2) การรับรู้รายได้ของแต่ละโครงการจะเป็นไปตามสัดส่วนความสำเร็จของงาน (ความคืบหน้า
  %)

  5. ธุรกิจบริการ IP Business

  ให้บริการสารสนเทศและการสื่อสารผ่านระบบโครงขายอินเทอร์เน็ต หรือ IP (Internet
  Protocol) Network
  ซึ่งช่วยเพิ่มประสิทธิภาพการสื่อสารโดยเฉพาะการสื่อสารทางไกลระหว่างประเทศให้เป็นไปได้ด้วยความสะดวกรวดเร็วปลอดภัย
  และด้วยต้นทุนต่ำกว่า ไม่ว่าจะเป็นการสื่อสารข้อมูล ภาพ หรือเสียง
  ประกอบกับการต่อยอดด้วยบริการเสริมที่หลากหลาย
  สอดคล้องและช่วยสนับสนุนประสิทธิภาพในการทำธุรกิจในแต่ละสายงาน
  ซึ่งเป็นหนึ่งในปัจจัยที่สำคัญของการเพิ่มศักยภาพในการแข่งขันสำหรับการทำธุรกิจในปัจจุบัน
  ซึ่งดำเนินการโดยบริษัท สามารถ อินโฟเนต จำกัด
  โดยได้รับใบอนุญาตให้บริการอินเทอร์เน็ตและใบอนุญาตประกอบกิจการโทรคมนาคมประเภทที่ 1
  จากคณะกรรมการกิจการโทรคมนาคมแห่งชาติ (กทช.) เพื่อให้บริการอินเทอร์เน็ต (Internet
  Service) ในชื่อบริการ SAMART Connect และบริการโทรศัพท์ผ่านอินเทอร์เน็ต (Internet
  Telephony Service) และบัตรโทรศัพท์ทางไกลระหว่างประเทศ (International
  Calling Card) ระบบ VoIP ในชื่อบริการ SAMART WIP (World Internet Phone)
  ให้แก่ลูกค้าทั่วไปทั้งประเภทบุคคลรายย่อย ธุรกิจขนาดกลาง ขนาดย่อม (SME)
  และองค์กรขนาดใหญ่

  ข) การตลาดและการแข่งขัน

1.  การตลาดและภาวะการแข่งขัน

  สายธุรกิจ ICT Solutions & Services มีเป้าหมายที่จะเป็นผู้ให้บริการ ICT
  แบบครบวงจรที่ได้รับการยอมรับในความรู้ ความชำนาญ มีความน่าเชื่อถือจากกลุ่มลูกค้าองค์กร
  และลูกค้ารายย่อย โดยผนวกความแข็งแกร่งในเครือข่ายกลุ่มสามารถ
  และพันธมิตรเทคโนโลยีชั้นนำต่างๆ ซึ่งการดำเนินธุรกิจจะมุ่งพัฒนาบริการแก่โครงการขนาดใหญ่
  และโครงการที่มีการเติบโตต่อเนื่อง ด้วยการมุ่งสร้างมูลค่าเพิ่มในบริการที่ช่วยเพิ่มประสิทธิภาพ
  ความรวดเร็ว และลดต้นทุนการดำเนินการให้กับลูกค้า
  ตลอดจนการเข้าร่วมลงทุนกับพันธมิตรธุรกิจ
  โดยมีรายได้จากการเป็นที่ปรึกษาพัฒนาระบบงานโครงการ การออกแบบ
  การจัดซื้อและจัดหาอุปกรณ์และผู้รับเหมา
  ตลอดจนให้บริการใช้งานระบบสารสนเทศและสื่อสารโทรคมนาคมที่พัฒนาขึ้น
  ผนวกกับระบบเครือข่ายสื่อสารความเร็วสูงผ่านเครือข่ายภาคพื้นดิน ดาวเทียม ระบบอินเทอร์เน็ต
  โดยมีการแข่งขันตามประเภทของกลุ่มธุรกิจดังกล่าวตามข้อ ก)

  สายธุรกิจนี้มีรายได้หลักที่มีการกระจายแบบสมดุลจาก 5 กลุ่มธุรกิจดังกล่าวข้างต้น
  ตลอดจนแต่ละกลุ่มธุรกิจได้มีความร่วมมือในการสร้างขีดความสามารถในการแข่งขันให้มีศักยภาพสูงมากขึ้นจากความสามารถในการขยายสินค้าและบริการจากกลุ่มหนึ่งไปอีกกลุ่มหนึ่ง
  ซึ่งเป็นการเพิ่มขีดความสามารถทางการแข่งขันและศักยภาพการให้บริการเทคโนโลยีสูงขึ้น
  โดยมุ่งเน้นการขยายธุรกิจไปสู่งานโครงการขนาดใหญ่มากขึ้นมากกว่าที่จะไปแข่งขันในงานขนาดเล็กที่มีการแข่งขันด้านราคาสูง
  ซึ่งในการเสนอสินค้าและบริการจะใช้กลยุทธ์ร่วมมือกับพันธมิตรทางธุรกิจในการขายตรงให้กับกลุ่มลูกค้าเป้าหมาย
  ด้วยการเข้าประมูลแข่งกับคู่แข่งรายอื่นๆ ประกอบกับเน้นการสร้างความสัมพันธ์ที่ดีกับลูกค้า
  ซึ่งส่วนใหญ่จะเป็นหน่วยงานภาครัฐและเอกชนขนาดใหญ่
  โดยงานที่จัดจำหน่ายและให้บริการจะมีการแข่งขันทางด้านราคาที่ต้องอยู่ในงบประมาณที่กำหนดไว้

2.  ภาวะอุตสาหกรรมและการแข่งขัน

สภาวะเศรษฐกิจของประเทศไทยในปี 2554 คาดว่าจะมีอัตราขยายตัวชะลอลงมาอยู่ที่ร้อยละ 1.1
เนื่องจากวิกฤติอุทกภัย
ในช่วงปลายปีซึ่งส่งผลกระทบอย่างรุนแรงต่อภาคอุตสาหกรรมและเกษตรกรรม
ส่งผลให้การบริโภคและการลงทุนของ ทั้งภาครัฐและเอกชนมีการชะลอตัวลง

  สำหรับสภาพตลาดด้านเทคโนโลยีสารสนเทศและสื่อสารในปี 2554 นั้น
  มีการเติบโตที่ชะลอตัวลงเล็กน้อยประมาณ
  ร้อยละ 13 คิดเป็นมูลค่า 456,000 ล้านบาท
  เป็นผลมาจากอุทกภัยในช่วงปลายปีที่ส่งผลกระทบโดยตรงต่อตลาดคอมพิวเตอร์จากความต้องการซื้อที่ลดลง
  ประกอบกับสถานการณ์น้ำท่วมนิคมอุตสาหกรรมซึ่งส่งผลกระทบโดยตรงต่อสายการผลิตชิ้นส่วนอุปกรณ์คอมพิวเตอร์
  โดยเฉพาะอุปกรณ์สื่อบันทึกข้อมูล (Harddisk)
  นอกจากนี้ในส่วนของโครงการภาครัฐก็มีการเลื่อนระยะเวลาดำเนินการออกไป
  เนื่องจากในปีนี้อยู่ในช่วงรอยต่อของรัฐบาล
  แต่อย่างไรก็ตามสำหรับตลาดโทรคมนาคมมีการเติบโตที่สูงขึ้นจากอัตราการใช้บริการโทรศัพท์เคลื่อนที่สูงขึ้นมากทั้งบริการสื่อสารเสียง
  (Voice) และบริการสื่อสารข้อมูล (Non-Voice)
  รวมถึงการอัตราใช้บริการอินเทอร์เน็ตที่เพิ่มมากขึ้นด้วย

  สำหรับสภาวะเศรษฐกิจของประเทศไทยในปี 2555 จะมีแนวโน้มฟื้นตัวขึ้น
  โดยคาดว่าจะกลับมาขยายตัวในอัตราร้อยละ 5
  อันเป็นผลมาจากการขยายตัวของความต้องการภายในประเทศ
  จากการฟื้นฟูสภาพอาคารบ้านเรือนและเครื่องจักรในภาคอุตสาหกรรม
  รวมถึงนโยบายสนับสนุนการใช้จ่ายของภาครัฐ

  สำหรับสภาพตลาดด้านเทคโนโลยีสารสนเทศและสื่อสารในปี 2555 นั้น
  คาดว่าจะเติบโตในอัตราที่ชะลอตัวลงมาอยู่ที่ประมาณร้อยละ 10.4 เมื่อเทียบกับปีก่อน
  โดยมีมูลค่าตลาดรวมประมาณ 504,000 ล้านบาทเนื่องจากสถานการณ์อุทกภัยในช่วงปลายปี
  2554 ที่ส่งผลกระทบต่อเนื่องมาถึงปี 2555 ในช่วงไตรมาสแรก
  ประกอบกับองค์กรใหญ่ต่างกระชับการลงทุนไอซีที
  บวกกับสถานการณ์การลงทุนด้านเทคโนโลยีสารสนเทศและสื่อสารของประเทศไทยที่มีแนวโน้มเริ่มเข้าสู่ช่วงอิ่มตัว
  อย่างไรก็ตามในปี 2555 นี้ก็ยังคงมีปัจจัยที่ส่งผลบวกต่อตลาด ได้แก่
  การซ่อมแซมระบบสาธารณูปโภค อุปกรณ์ และเครือข่ายสื่อสารที่เสียหายจากอุทกภัย
  ประกอบกับชัดเจนทางการเมืองที่มีเสถียรภาพมากขึ้น
  รวมถึงนโยบายของภาครัฐที่สนับสนุนการใช้เทคโนโลยีสารสนเทศ เช่น
  การแจกเครื่องคอมพิวเตอร์แท็บเล็ต (Tablet) ให้กับนักเรียน
  และโครงการบริการอินเทอร์เน็ตไร้สายฟรี (Free WiFi) โดยเฉพาะการประมูลคลื่นความถี่
  3G ที่คาดว่าจะสามารถเกิดขึ้นได้ในปีนี้
  จะเป็นปัจจัยสำคัญที่ช่วยส่งเสริมให้ตลาดมีการเติบโตมากขึ้น
  สำหรับแนวโน้มของเทคโนโลยีที่จะเป็นตัวกระตุ้นตลาด ได้แก่ เครื่องคอมพิวเตอร์แท็บเล็ต
  (Tablet) และโทรศัพท์เคลื่อนที่แบบสมาร์ทโฟน ที่มีอัตราการเติบโตสูงมาก
  ซึ่งมีผลต่อเนื่องไปยังบริการสื่อสารข้อมูลและอินเทอร์เน็ตแบบไร้สาย
  บริการระบบเครือข่ายสังคมออนไลน์ (Social Network)
  และระบบศูนย์ข้อมูลแบบประมวลผลอิงตามความต้องการผู้ใช้ (Cloud Computing)
  ที่มีแนวโน้มในการเติบโตสูงขึ้นไปด้วย

  เอกสารอ้างอิง

1.  สำนักงานเศรษฐกิจการคลัง, รายงานประมาณการเศรษฐกิจไทยปี 2554 และ 2555, วันที่
    28 ธันวาคม 2554

2.  บทสัมภาษณ์ คุณอรรถพล สาธิตคณิตกุล ผู้จัดการฝ่ายงานวิจัยและที่ปรึกษา บริษัท ไอดีซี รีเสิร์ช
    (ประเทศไทย) จำกัด,

  ไอดีซี กับ 10 แนวโน้มตลาดไอซีที, หนังสือพิมพ์ประชาชาติธุรกิจ, วันที่ 27 มกราคม 2555,
  Website :
  http://www.prachachat.net/news_detail.php?newsid=1327633586&grpid=no&catid=06

3.  บทสัมภาษณ์คุณแจ็ค มินทร์ อิงค์ธเนศ ประธานบริหารบริษัท เออาร์ไอพี จำกัด,
    งดคอมมาร์ตสิ้นปีรอกำลังซื้อปลุกตลาดไอที, หนังสือพิมพ์มติชน, วันที่ 3 มกราคม 2555,
    Website : www.thairath.co.th/content/tech/224820

4.  บทสัมภาษณ์ คุณเอกชัย ศิริจิระพัฒนา กรรมการผู้อำนวยการ บริษัท ไอทีซิตี้ จำกัด,
    ตลาดไอทีไทยปีหน้า "ยังเอาอยู่", หนังสือพิมพ์เดลินิวส์, วันที่ 30 ธันวาคม 2554,
    Website : http://www.dailynews.co.th/technology/5288

5.  บทสัมภาษณ์ คุณอรรถพล สาธิตคณิตกุล ผู้จัดการฝ่ายงานวิจัยและที่ปรึกษา บริษัท ไอดีซี รีเสิร์ช
    (ประเทศไทย) จำกัด, "ไอดี ซี" สแกนตลาดไอทีไทย พีซีสำลักน้ำแท็บเลต-สมาร์ทโฟนรุ่ง",
    หนังสือพิมพ์ประชาชาติธุรกิจ, วันที่ 6 ธันวาคม 2554, Website :
    http://www.prachachat.net/news_detail.php?newsid=1323161674&grpid=&catid=06&subcatid=

6.  บทสัมภาษณ์ คุณพรรณสิรี อมาตยกุล ผู้จัดการใหญ่ บริษัท ไอบีเอ็ม ประเทศไทย จำกัด,
    "ไอบีเอ็ม" มั่นใจตลาดไอทีไทยยังรุ่ง "แบงก์-สื่อสาร-เอสเอ็มอี" ดาวรุ่ง เล็งลงทุนเพิ่ม
    "ชลบุรี-โคราช", หนังสือพิมพ์ประชาชาติธุรกิจ, วันที่ 23 ธันวาคม 2554, Website :
    http://www.prachachat.net/news_detail.php?newsid=1324638459&grpid=03&catid=00

7.  บทสัมภาษณ์ คุณจีรวุฒิ วงศ์พิมลพร ผู้จัดการประจำประเทศไทย บริษัท เลอโนโว
    (ประเทศไทย) จำกัด, น้ำท่วมทุบตลาดไอที Q3 วูบ 30%
    จับตาปลายปีทุกแบรนด์ถล่มราคาระบายสต๊อก, หนังสือพิมพ์มติชน, วันที่ 24 กันยายน 2554 ,

  Website :
  http://www.matichon.co.th/news_detail.php?newsid=1316847664&grpid=03&catid=03

3)  การจัดหาผลิตภัณฑ์หรือบริการ

  สายธุรกิจ ICT Solutions & Services มีการจัดหาผลิตภัณฑ์ในด้านระบบโทรคมนาคม
  คอมพิวเตอร์ และระบบเครือข่ายจากผู้ผลิต
  และตัวแทนจำหน่ายจากทั้งภายในและภายนอกประเทศ สำหรับนำมาใช้ในแต่ละโครงการ
  เพื่อให้บรรลุซึ่งวัตถุประสงค์ของลูกค้า ซึ่งการจัดหาอุปกรณ์ส่วนใหญ่ต้องนำเข้าจากต่างประเทศ
  เนื่องจากอุปกรณ์ส่วนใหญ่จะเป็นอุปกรณ์สื่อสารโทรคมนาคม และเทคโนโลยีระดับสูงที่ซับซ้อน
  และยังไม่มีผู้ผลิตภายในประเทศ ซึ่งจะต้องมีคุณสมบัติตามที่ลูกค้ากำหนด
  อย่างไรก็ตามบริษัทไม่มีปัญหาจากการผูกขาดโดยผู้ผลิตรายใดรายหนึ่ง
  เนื่องจากสามารถจัดซื้อจากผู้ผลิตอุปกรณ์หลายราย ทั้งในแถวยุโรป อเมริกา และในเอเซีย
  โดยบริษัทไม่มีนโยบายในการสั่งซื้อผลิตภัณฑ์และบริการล่วงหน้า เนื่องจากโครงการต่างๆ
  ที่บริษัทดำเนินการจะมีกำหนดลักษณะ และ/หรือคุณสมบัติของผลิตภัณฑ์และบริการแตกต่างกันไป
  ทั้งที่ขายและส่งมอบให้ลูกค้า รวมถึงการพัฒนาสารสนเทศและข้อมูลธุรกิจ
  เพื่อสร้างบริการที่มีมูลค่าเพิ่มบนเครือข่าย สื่อสาร
  และด้วยการประสานงานกับพันธมิตรทางธุรกิจที่มีประสิทธิภาพ ทำให้สามารถจัดหาผลิตภัณฑ์ได้ง่าย
  ซึ่งเป็นการเพิ่มขีดความสามารถในการให้บริการได้อย่างรวดเร็ว
  แตกต่างจากผู้ประกอบการรายอื่น
  และใช้ประโยชน์จากการนำระบบเทคโนโลยีสารสนเทศและสื่อสารที่นำสมัยมาประยุกต์ใช้

  ในส่วนของการให้บริการติดตั้งและให้บริการหลังการขาย
  ส่วนใหญ่ทางบริษัทจะเป็นผู้ดำเนินการติดตั้งเอง
  โดยใช้ทีมงานภายในของบริษัทซึ่งผ่านการฝึกอบรมและมีประสบการณ์
  ตลอดจนมีความชำนาญเกี่ยวกับการติดตั้งระบบโทรคมนาคมและสารสนเทศเป็นอย่างดี มีศูนย์ข้อมูล
  Data Center ที่ทันสมัยและมีเครือข่ายบริการด้านเทคนิคและการบำรุงรักษาอยู่ทั่วประเทศ
  ซึ่งรองรับการให้บริการแบบ 24 x 7 โดยมี 24 ศูนย์บริการทั่วประเทศ
  ทั้งนี้บริษัทได้มีพันธมิตรทางการค้าตามประเภทกิจการ ได้แก่

  ระบบเครือข่ายสัญญาณดาวเทียม : Thaicom, iPStar

  ระบบสื่อสารแบบมีสาย : TOT, CAT, TRUE, TT&T, UIH, ADC, SYMPHONY

  ระบบสื่อสารแบบไร้สาย : AIS, DTAC, TRUE, Motorola, HYT

  คอมพิวเตอร์และอุปกรณ์เครือข่าย : Sun, HP, ACER, CISCO, Nortel, 3Com,
  Polycom, Axalto, NICE

  ซอฟต์แวร์ : SAP, ORACLE, Computer Associate, Microsoft

  ง) การป้องกันความเสี่ยงของราคาผลิตภัณฑ์จากอัตราการแลกเปลี่ยน

  โดยปกติก่อนดำเนินโครงการ
  บริษัทต้องประมาณการต้นทุนโครงการล่วงหน้าเป็นระยะเวลาประมาณ 1-2 เดือน
  ในกรณีที่ต้องนำเข้าอุปกรณ์บางส่วนจากต่างประเทศ
  ซึ่งจะทำให้ต้นทุนโครงการอาจได้รับผลกระทบอันเนื่องจากอัตราการแลกเปลี่ยนเงินตราต่างประเทศแบบลอยตัว
  จากความเสี่ยงด้านอัตราแลกเปลี่ยนข้างต้น บริษัทได้กำหนดวิธีลดความเสี่ยงดังกล่าวโดย

  1. กำหนดค่าความเสี่ยงของอัตราแลกเปลี่ยนเพิ่มเติมในการคำนวณต้นทุนโครงการ

  2. มีนโยบายในการทำสัญญาซื้อ-ขายเงินตราต่างประเทศล่วงหน้าครอบคลุมทั้งจำนวน
  ตามจังหวะเวลาและต้นทุนที่

  เหมาะสม

-------รายละเอียดเพิ่มเติมสามารถดูได้จากแบบแสดงรายการข้อมูลประจำปี (แบบ 56-1)
ของบริษัท สามารถเทลคอม จำกัด (มหาชน)------

4.3 สายธุรกิจ Technology Related Business

  สายธุรกิจ Technology Related Business ประกอบธุรกิจเป็นทั้งผู้ผลิต
  และจัดจำหน่ายแผงสายอากาศโทรทัศน์และจานรับสัญญาณดาวเทียม
  ธุรกิจให้บริการลูกค้าสัมพันธ์และศูนย์ข้อมูลข่าวสารแบบครบวงจร
  การจำหน่ายรับเหมาติดตั้งและซ่อมบำรุงระบบรักษาความปลอดภัย และระบบสื่อสารภาพและเสียง
  ทั้งระบบที่มีสายและไร้สาย การให้บริการบริหารจัดการขยะในบริเวณท่าอากาศยานสุวรรณภูมิ
  รวมทั้งธุรกิจในประเทศกัมพูชา
  อันประกอบด้วยธุรกิจการให้บริการการควบคุมการจราจรทางอากาศ
  และธุรกิจผลิตและจำหน่ายกระแสไฟฟ้าแก่โรงงานกัมปอตซีเมนต์ ในประเทศกัมพูชา โดยในปี
  2554 สายธุรกิจ Technology Related Business มีสัดส่วนรายได้เท่ากับ 1,712.4
  ล้านบาท หรือคิดเป็นร้อยละ 8.7 ของรายได้รวมของกลุ่มบริษัท และได้แยกสายธุรกิจนี้ออกเป็น

  ธุรกิจภายในประเทศ ประกอบด้วย 8 บริษัท ดังนี้ บริษัท สามารถคอร์ปอเรชั่น จำกัด (มหาชน)
  บริษัท วิชั่น แอนด์ ซีเคียวริตี้ ซีสเต็ม จำกัด บริษัท สุวรรณภูมิ เอ็นไวรอนเม้นท์ แคร์ จำกัด
  บริษัท สามารถเรดิเทค จำกัด บริษัท สามารถวิศวกรรม จำกัด บริษัท คอนแทค-อิน-วัน จำกัด
  บริษัท วันทูวัน คอนแทคส์ จำกัด และบริษัท วันทูวัน โปรเฟสชั่นแนล จำกัด

  ธุรกิจต่างประเทศ ประกอบด้วย 5 บริษัท ดังนี้ บริษัท แคมโบเดีย แอร์ ทราฟฟิค เซอร์วิส
  จำกัด บริษัท กัมปอต เพาเวอร์แพลนท์ จำกัด บริษัท แคมโบเดีย สามารถ จำกัด บริษัท
  สามารถ อินเตอร์ โฮลดิ้ง จำกัด และ บริษัท สามารถ ยู-ทรานส์ จำกัด

ธุรกิจภายในประเทศ

-   บริษัท สามารถวิศวกรรม จำกัด

  ก) ลักษณะผลิตภัณฑ์หรือบริการ

  ดำเนินธุรกิจผลิตและจำหน่ายแผงสายอากาศรับสัญญาณโทรทัศน์ในระบบ VHF, UHF และ MMDS
  จานรับสัญญาณดาวเทียมระบบ C-Band และ KU-Band รวมทั้งอุปกรณ์อื่นๆ ที่ใช้ในระบบ MATV
  และ CATV ซึ่งบริษัทมีรายได้รวมทั้งสิ้น 614.0 ล้านบาท คิดเป็นสัดส่วนรายได้ประมาณ ร้อยละ
  3.1 ของรายได้รวมของกลุ่ม

ข) การตลาดและภาวะการแข่งขัน

  ธุรกิจผลิตและจำหน่ายแผงสายอากาศรับสัญญาณโทรทัศน์ จานรับสัญญาณดาวเทียมระบบต่างๆ
  ได้ใช้กลยุทธ์ด้านผลิตภัณฑ์และราคา โดยผ่านตัวแทนจำหน่าย เพื่อให้บริการด้านการขาย
  การบริการติดตั้ง และการบริการหลังการขาย
  นอกจากนั้นยังได้มีการจัดกิจกรรมส่งเสริมการขายร่วมกับตัวแทนจำหน่ายตามภาคต่างๆ
  ทั่วประเทศ และการโฆษณาประชาสัมพันธ์ผ่านสื่อต่างๆ เช่น โทรทัศน์ วิทยุ หนังสือพิมพ์
  และวารสารต่างๆ เป็นต้น

สำหรับช่องทางการจำหน่ายสินค้าหรือบริการจะแบ่งออกเป็น การจำหน่ายผ่านตัวแทนจำหน่าย (Dealer) ซึ่งตัวแทนจำหน่ายของบริษัทมีอยู่กว่า 800 รายทั่วประเทศ การจำหน่ายผ่านห้างสรรพสินค้า Discount store ต่างๆ การจำหน่ายตรง (Direct sales) สำหรับลูกค้ากลุ่มงานระบบเคเบิ้ล โดยกลุ่มลูกค้าเป้าหมายส่วนใหญ่ของบริษัท คือ ผู้บริโภคที่ต้องการเปลี่ยนอุปกรณ์รับสัญญาณโทรทัศน์ (Replacement) ผู้บริโภคที่มีบ้านใหม่ที่ต้องการติดตั้งอุปกรณ์การรับสัญญาณโทรทัศน์ รวมถึงธุรกิจประเภทอาคารที่พักอาศัยที่มีจำนวนห้องพักหลายๆ ยูนิต

  ภาวการณ์แข่งขันในปัจจุบันส่วนใหญ่ผู้ประกอบการจะใช้กลยุทธ์การตลาดด้านราคาเป็นหลักเพื่อให้มีส่วนแบ่งตลาด
  (Market Share) เพิ่มมากขึ้น
  แต่เนื่องจากสินค้าประเภทแผงสายอากาศรับสัญญาณโทรทัศน์และจานรับสัญญาณดาวเทียม
  จะต้องมีเรื่องบริการหลังการขายมาเกี่ยวข้อง
  ดังนั้นจึงเป็นปัจจัยสำคัญอีกประการหนึ่งที่ผู้บริโภคใช้ประกอบการตัดสินใจ

ค) การจัดหาผลิตภัณฑ์หรือบริการ

  ปัจจุบันในระบบการส่งสัญญาณโทรทัศน์มีการนำเทคโนโลยีใหม่ๆ เข้ามาใช้มากขึ้น เช่น
  มีการเปลี่ยนแปลงการส่งสัญญาณจากระบบอนาล็อกมาเป็นดิจิตอล
  และการใช้ดาวเทียมในการส่งสัญญาณ เป็นต้น โดยได้มีการพัฒนาผลิตภัณฑ์ใหม่ๆ
  นำเทคโนโลยีจากต่างประเทศเข้ามาพัฒนา ตลอดจนการหาพันธมิตรทางธุรกิจ
  เพื่อจัดหาผลิตภัณฑ์และบริการที่สามารถตอบสนองความต้องการของผู้บริโภค
  และเทคโนโลยีที่เปลี่ยนแปลง

-   บริษัท วันทูวัน คอนแทคส์ จำกัด

ก) ลักษณะผลิตภัณฑ์หรือบริการ

  ประกอบธุรกิจเกี่ยวกับการบริหารจัดการด้านงานบริการลูกค้าครบวงจร (Total Customer
  Management Solutions) ดังนี้

-   ที่ปรึกษาโครงการด้านบริการลูกค้า (Contact Center Consultation Service)

-   จัดตั้งระบบศูนย์ข้อมูลลูกค้าสัมพันธ์ (Contact Center System Setup)

-   บริการเช่าระบบ Contact Center ผ่านระบบ Internet (Hosted Contact Center
    Solution)

-   บริการจัดหาสถานที่ พร้อมระบบ Contact Center เพื่อใช้งาน (Facility Service)

-   บริการเตรียมศูนย์ลูกค้าสัมพันธ์สำรองให้เช่าใช้เมื่อเกิดภัยพิบัติ (Disaster Recovery
    Site Service)

-   บริการบริหารจัดการศูนย์ลูกค้าสัมพันธ์แบบเบ็ดเสร็จในด้านการให้บริการข้อมูลข่าวสาร
    รับเรื่องร้องเรียน (Contact Center Outsourcing Management)

-   บริการแนะนำและจำหน่ายสินค้าทางโทรศัพท์ (Telemarketing)

-   บริการจัดหาและบริหารเจ้าหน้าที่ผู้ให้บริการข้อมูลทางโทรศัพท์ (Customer Service
    Representative Outsourcing)

-   บริการด้านฝึกอบรมและพัฒนาหลักสูตรเพื่อพัฒนาบุคลากรด้านงานบริการ (Customer
    Service Academy)

-   บริการการจัดการกระบวนการทางธุรกิจ (Business Process Outsourcing)
    ซึ่งเป็นการสนับสนุนด้านการตลาด การขาย และการบริการดูแลลูกค้าอย่างครบวงจร
    โดยนำระบบเทคโนโลยี Contact Center เข้ามาช่วยในการบริหารจัดการ

-   บริการศูนย์ลูกค้าสัมพันธ์บนระบบ Internet (Internet Contact Center Solution)

-   บริการศูนย์ลูกค้าสัมพันธ์บน Social Media (Social Media Contact Center
    Solution)

  โดยบริษัทมีความเชี่ยวชาญและมีประสบการณ์ในการให้บริการแก่องค์กรต่างๆ ทั้งภาครัฐ
  และภาคเอกชน ในหลากหลายภาคธุรกิจ อาทิ กลุ่มธุรกิจให้บริการทางการเงิน ประกันภัย
  ยานยนต์ ภาคการบริการ

2)  การตลาดและภาวะการแข่งขัน

  ธุรกิจบริการ Contact Center ยังคงมีความต้องการใช้งานและมีการเติบโตอย่างต่อเนื่อง
  แม้จะมีอัตราการชะลอตัวลงบ้าง จากเหตุการณ์มหาอุทกภัยน้ำท่วมเมื่อตอนปลายปีที่ผ่านมา
  ประกอบกับในช่วง 1-2 ปีที่ผ่านมา ธุรกิจบริการ Contact Center
  ในประเทศไทยเผชิญกับภาวะการแข่งขันที่รุนแรงขึ้นทั้งในด้านราคาและความหลากหลายของบริการ
  แต่ในทางกลับกัน โอกาสทางธุรกิจของ Contact Center
  มีแนวโน้มเพิ่มสูงขึ้นจากการที่องค์กรภาคเอกชน หลายองค์กร
  โดยเฉพาะในด้านระบบงานไอทีจะถูกจำกัดและควบคุมมากขึ้น
  หลายธุรกิจหันมาปรับลดค่าใช้จ่ายที่ไม่จำเป็นหรือปรับเปลี่ยนกระบวนการดำเนินงานให้มีประสิทธิภาพยิ่งขึ้น
  การหันไปใช้บริการจากผู้ให้บริการ Outsourcing
  ที่มีความเชี่ยวชาญในยุคภาวะเศรษฐกิจผันผวนจึงยังคงเป็นทางเลือกทดแทนการลงทุนในระบบที่คุ้มค่า
  โดย Contact Center
  จะถูกใช้เป็นเครื่องมือในการสร้างรายได้และเป็นช่องทางในการบริการให้แก่องค์กรธุรกิจต่างๆ
  ในรูปแบบที่แตกต่างกันออกไป

  บริษัท วันทูวัน คอนแทคส์ จำกัด ได้ตระหนักถึงความต้องการใช้งาน Contact Center
  ในสภาวะแวดล้อมทางธุรกิจและตลาดที่เปลี่ยนแปลงไป จึงได้นำเสนอทางเลือกในการบริการใหม่
  เพื่อเสริมประสิทธิภาพและสร้างมูลค่าเพิ่มด้านงานบริการ
  รวมทั้งพัฒนารูปแบบการให้บริการที่หลากหลาย
  ตอบสนองต่อความต้องการของผู้ใช้บริการได้ครบวงจรมากขึ้น
  ทั้งนี้บริษัทเน้นถึงผลสำเร็จของงานร่วมกับลูกค้าเป็นสำคัญ (Result Oriented)
  และบริษัทตั้งเป้าหมายในการให้บริการสูงเทียบเท่าชั้นสากล
  จึงมีการทำการวิเคราะห์ปรับปรุงงานบริการอย่างไม่หยุดนิ่ง
  ด้วยการทำวิจัยความพึงพอใจลูกค้าและผู้ใช้บริการตลอดทั้งปี
  เพื่อมองหาโอกาสในการพัฒนาคุณภาพอย่างไม่หยุดยั้ง

3)  การจัดหาผลิตภัณฑ์หรือบริการ

  บริษัท วันทูวัน คอนแทคส์ จำกัด มีนโยบายการจัดหาผลิตภัณฑ์เกี่ยวกับ Contact Center
  ให้ลูกค้า โดยวิเคราะห์จากความต้องการในการใช้งานของลูกค้าเป็นหลัก
  เนื่องจากบริษัทเป็นตัวแทนจำหน่ายให้กับบริษัทระดับโลกในหลายๆ ส่วน
  โดยแยกดูตามความต้องการใช้งานที่เหมาะสมกับงานลูกค้า โดยเฉพาะงานใน Contact
  Center ระบบContact Center
  ต้องมีความน่าเชื่อถือและมีศูนย์วิจัยพัฒนาเพื่อการพัฒนาอย่างต่อเนื่อง
  ในขณะเดียวกันภายในบริษัทเองก็มีทีมพัฒนา Software เอง ซึ่งได้รับการรับรองมาตรฐาน
  CMMI Level 3 ทำให้เราสามารถพัฒนา CRM ได้ด้วยตนเอง เพื่อใช้ในงานที่ต้องการ
  Customized แบบเจาะจงกลุ่มตลาด นอกเหนือจากนั้นบริษัทเองก็เป็นตัวแทนจำหน่าย
  Software CRM ในระดับโลกด้วยเช่นกัน

  และในช่วง 1-2 ปีที่ผ่านมา
  บริษัทได้มีการพัฒนาสินค้าและบริการให้สอดคล้องกับความต้องการของลูกค้า
  ตามสถานการณ์ที่เปลี่ยนแปลงไปต่างๆ อาทิ

-   บริการเตรียมศูนย์ลูกค้าสัมพันธ์สำรองให้เช่าใช้เมื่อเกิดภัยพิบัติ (Disaster Recovery
    Site Service)

  ในช่วงปลายปีที่ผ่านมา ประเทศไทยได้เกิดวิกฤตมหาอุทกภัยเมื่อตอนปลายปีที่ผ่านมา
  ส่งผลกระทบต่อองค์กรภาครัฐหรือบริษัทเอกชนต่างๆ เป็นจำนวนมาก
  ในการดำเนินธุรกิจและการให้บริการลูกค้า ซึ่งศูนย์บริการลูกค้าหลายแห่งก็ได้รับผลกระทบเช่นกัน
  ทำให้ไม่สามารถเปิดให้บริการได้อย่างต่อเนื่อง บริษัท วันทูวัน คอนแทคส์ จำกัด
  เล็งเห็นถึงความสำคัญตรงจุดนี้ จึงได้จัดตั้งศูนย์ลูกค้าสัมพันธ์ (Contact Center)
  ในกรณีเกิดเหตุฉุกเฉิน เพื่อรองรับสถานการณ์ต่างๆ ที่ไม่คาดฝัน ทั้งสถานที่และระบบ Contact
  Center เพื่อให้ลูกค้าสามารถมาเช่าใช้บริการ Contact Center ในกรณีฉุกเฉิน

-   บริการศูนย์ลูกค้าสัมพันธ์บน Social Media (Social Media Contact Center
    Solution)

  ปัจจุบัน ผู้บริโภคใช้สื่อ Social Media ในการติดต่อสื่อสารผ่านทาง Facebook, Twitter,
  Youtube และ Webboard เป็นจำนวนมาก ทั้งในกลุ่มเพื่อนและกลุ่มธุรกิจการค้าต่างๆ
  ซึ่งเป็นไปได้ยากที่องค์กรภาครัฐหรือบริษัทเอกชนต่างๆ จะเพิกเฉย
  ไม่สนใจเหมือนอย่างที่เกิดขึ้นในอดีต เพราะ Feedback เหล่านั้นมีทั้งแง่บวกและแง่ลบ
  ซึ่งหากไม่ถูกรับรู้และดำเนินการ
  อาจจะสามารถก่อให้เกิดผลกระทบต่อองค์กรในวงกว้างได้ในระยะเวลาอันสั้น องค์กรต่างๆ
  จึงจำเป็นที่จะต้องปรับตัว และปรับเปลี่ยนกลยุทธ์ในการเข้าถึงสื่อ Social Media มากยิ่งขึ้น

  บริษัท วันทูวัน คอนแทคส์ จำกัด จึงได้พัฒนาบริการ Contact Center
  เพื่อให้สามารถรองรับการให้บริการผ่าน Social Media
  ซึ่งถือเป็นอีกหนึ่งช่องทางในการให้บริการที่สำคัญ ณ ปัจุบัน และในอนาคต ซึ่ง Solution
  ดังกล่าว จะเป็นอีกหนึ่งบริการที่จะเข้ามาช่วยจัดการทุกการติดต่อของลูกค้า
  ที่ผ่านเข้ามาทางช่องทาง Social Media ให้มีประสิทธิภาพและประสิทธิผลมากที่สุด
  รวมถึงสามารถบริหารความสัมพันธ์และภาพลักษณ์ที่ดีระหว่างองค์กรกับลูกค้า

  ส่วนการบริการหลังการขายนั้น บริษัทได้นำระบบมาตรฐานสากลต่างๆ เช่น ISO9000 และ
  ISO20000 เข้ามาใช้ที่บริษัท เพื่อให้การบริการของบริษัทเป็นรูปแบบขั้นตอนชัดเจน
  และเป็นการสร้างความเชื่อมั่นให้กับลูกค้าที่ใช้บริการของเราทุกคนได้ว่า การเลือกใช้ บริษัท
  วันทูวัน คอนแทคส์ จำกัด คือทางเลือกที่ถูกต้องและดีที่สุด

  ง) โครงการที่ยังไม่ส่งมอบ

  ซึ่งดำเนินการโดย บริษัท วันทูวัน คอนแทคส์ จำกัด มีโครงการที่ยังไม่ส่งมอบ ณ วันที่ 31
  ธันวาคม 2554 ดังนี้

+-----------------+--------+-------+-------+--------------+----------+
|   รายชื่อลูกค้า     |   ชื่อโ  |       |       |              |   ค      |
|                 | ครงการ |  สัญญา |       |  มูลค่าโครงการ | วามคืบหน้า |
|                 |        |       |       |   (ล้านบาท)   |   (%)    |
+-----------------+--------+-------+-------+--------------+----------+
|                 |        |   ว   |   วัน  |              |          |
|                 |        | ันที่เริ่ม | ที่สิ้นสุด |              |          |
+-----------------+--------+-------+-------+--------------+----------+
|   บริษัท ทีโอที     |   C    |       |       |   417.9      |   78%    |
|   จำกัด (มหาชน)  | RM-TOT | 28/06 | 20/09 |              |          |
|                 |        | /2553 | /2554 |              |          |
+-----------------+--------+-------+-------+--------------+----------+
|   บริษัท ทีโอที     |   1133 |       |       |   149.97     |   60%    |
|   จำกัด (มหาชน)  |        |  2/08 | 28/01 |              |          |
|                 |        | /2554 | /2555 |              |          |
+-----------------+--------+-------+-------+--------------+----------+

หมายเหตุ: การรับรู้รายได้ของแต่ละโครงการจะเป็นไปตามสัดส่วนความสำเร็จของงาน
(ความคืบหน้า %)

-   บริษัท วิชั่น แอนด์ ซีเคียวริตี้ ซิสเต็ม จำกัด

  บริษัท วิชั่น แอนด์ ซีเคียวริตี้ ซีสเต็ม จำกัด เป็นบริษัทย่อยที่บริษัทถือหุ้น ร้อยละ 69.99
  ดำเนินธุรกิจการจำหน่าย ออกแบบรับเหมาติดตั้งและซ่อมบำรุง ระบบรักษาความปลอดภัย
  ระบบโทรทัศน์วงจรปิด (CCTV) ระบบเสียงประกาศทั่วไป ระบบสื่อสารต่างๆ ภายในอาคาร
  และระบบภาพ ระบบเสียง สำหรับห้องประชุม ห้องจัดเลี้ยงขนาดใหญ่ (Auditorium)
  รวมทั้งระบบสื่อสารสั่งการสำหรับห้องศูนย์ปฏิบัติการ (Operation and Command Center)
  ซึ่งบริษัทเน้นการทำตลาดโดยเฉพาะกับลูกค้าภาครัฐ และเอกชนขนาดใหญ่
  และคำนึงถึงหลักการด้านวิศวกรรม ความทันสมัยของระบบ เพื่อให้ลูกค้าได้รับผลตอบแทนที่คุ้มค่า

  ด้วยนโยบายใช้สินค้าคุณภาพสูง งานติดตั้งดี ทำให้ปี 2554 บริษัทสามารถขายสินค้า
  และงานติดตั้งให้กับลูกค้าเดิมได้ต่อเนื่องจากปีก่อนๆ ทั้งสนามบินสุวรรณภูมิ และกระทรวงกลาโหม
  รวมทั้งบริษัทยังได้ขายงานโครงการจัดหาพร้อมติดตั้งกล้องโทรทัศน์วงจรปิดสำหรับสำนักงานเขตของกรุงเทพฯ
  ได้บางส่วน นอกจากนั้นยังได้ขายเครื่องตรวจหาร่องรอยสารระเบิดและเครื่อง x-ray
  ให้กับศูนย์ราชการแห่งใหม่ที่ถนนแจ้งวัฒนะ ทำให้บริษัทมียอดขาย และกำไรดีพอสมควร

  บริษัทยังคงได้รับการสนับสนุนที่ดีจากคู่ค้าทั้ง NICE VISION จากประเทศอิสราเอล บริษัท GE
  จากประเทศสหรัฐอเมริกา และบริษัท PANASONIC จากประเทศญี่ปุ่น
  ส่งผลทำให้บริษัทสามารถขยายงานได้อย่างต่อเนื่องและมั่นคง

-   บริษัท สุวรรณภูมิ เอ็นไวรอนเม้นท์ แคร์ จำกัด

  กลุ่ม เอสพีเอส คอนเซอร์เตียม (SPS Consotium : SPS) ซึ่งประกอบด้วย บริษัท
  สามารถคอร์ปอเรชั่น จำกัด (มหาชน) บริษัท โปรเฟสชั่นแนล เวสต์ เทคโนโลยี (1999)
  จำกัด (มหาชน) และบริษัท สยาม เวสท์แมเนจเม้นท์ คอนซัลแทนท์ จำกัด ร่วมลงทุนตามสัดส่วน
  60 30 และ 10 ตามลำดับ ได้ลงนามร่วมกับ บริษัท ท่าอากาศยานไทย จำกัด (มหาชน)
  (ทอท.) ในสัญญาจ้างให้ดำเนินการบริหารจัดการขยะให้กับท่าอากาศยานสุวรรณภูมิ
  เป็นระยะเวลา 10 ปี รวมมีมูลค่าโครงการทั้งสิ้นประมาณ 607 ล้านบาท ในวันที่ 11 กันยายน
  2549

  กลุ่ม SPS ได้จัดตั้งบริษัทร่วมทุนขึ้นภายใต้ชื่อ บริษัท สุวรรณภูมิเอ็นไวรอนเม้นท์ แคร์ จำกัด
  (SEC) ด้วยทุนจดทะเบียน 50 ล้านบาท เนื่องจากเกิดปัญหาทางด้านเทคนิคบางประการ
  ประกอบกับมีการแก้ไขสัญญาการบริหารจัดการขยะ ทางทอท.
  ต้องการให้มีการจัดตั้งบริษัทใหม่แทน SEC จึงมีการจดทะเบียนจัดตั้งบริษัท สุวรรณภูมิ
  เอ็นไวรอนเม้นท์ เซอร์วิส จำกัด (SES) ขึ้น
  เพื่อที่จะดำเนินการตามเงื่อนไขสัญญาใหม่ที่ได้รับการแก้ไข

  ทอท. อนุญาตให้ทาง กลุ่ม SPS ใช้พื้นที่โรงงานในท่าอากาศยานสุวรรณภูมิ จำนวน 20 ไร่
  เพื่อดำเนินบริหารจัดการขยะ ประเภทขยะทั่วไป ขยะอันตราย และขยะติดเชื้อ
  ด้วยเทคโนโลยีการคัดแยกขยะทั่วไประบบสายพานคัดแยก เพื่อแยกสินค้า
  รีไซเคิลประเภทต่างๆ เช่น กลุ่มพลาสติก กระดาษ แก้ว โลหะ
  และขยะหลักการคัดแยกส่งกำจัดด้วยเทคโนโลยีการเผาในเตาปูนซีเมนต์นอกท่าอากาศยานสุวรรณภูมิ
  รวมทั้งขยะอันตราย และขยะติดเชื้อที่ส่งกำจัดกับโรงงานที่ได้รับการอนุญาตจากทาง ทอท.
  และหน่วยงานราชการ

  กิจการมีรายได้ 2 ส่วน คือ รายได้จากค่าบริการจัดการขยะ จากทาง ทอท.
  ซึ่งคิดตามน้ำหนักขยะที่จัดเก็บในเขตท่าอากาศยานสุวรรณภูมิ
  และรายได้จากการขายสินค้ารีไซเคิลที่ได้จากการคัดแยก
  ซึ่งปัจจุบันมีปริมาณขยะเพิ่มขึ้นตามจำนวนผู้โดยสาร และระดับราคาสินค้ารีไซเคิลเพิ่มขึ้น
  ประกอบการที่ทางท่าอากาศยานสุวรรณภูมิมีโครงการจะขยายจะทำให้มีจำนวนผู้โดยสารเพิ่มขึ้นในอนาคต
  และปริมาณขยะจะเพิ่มขึ้นต่อไป

ธุรกิจต่างประเทศ

-   บริษัท สามารถ อินเตอร์ โฮลดิ้ง จำกัด

  บริษัทได้จัดตั้งบริษัท สามารถ อินเตอร์ โฮลดิ้ง จำกัด (“SIH”) ขึ้นในประเทศฮ่องกง
  ด้วยทุนจดทะเบียน 20 ล้านเหรียญสหรัฐฯ โดยบริษัทถือหุ้นร้อยละ 100
  เพื่อทำหน้าที่เป็นบริษัทโฮลดิ้ง สำหรับการลงทุนในธุรกิจสาธารณูปโภคในภูมิภาค อินโดจีน

-   บริษัท แคมโบเดีย แอร์ ทราฟฟิค เซอร์วิส จำกัด

ลักษณะผลิตภัณฑ์หรือบริการ

  ให้บริการจัดการจราจรทางอากาศบนน่านฟ้าประเทศกัมพูชา
  โดยได้รับสัญญาสัมปทานจากรัฐบาลกัมพูชาเป็นเวลา 32 ปี ตั้งแต่ปี 2544 - 2576 ในปี 2554
  บริษัทมีรายได้รวมทั้งสิ้น 854.6 ล้านบาท คิดเป็นสัดส่วนรายได้ประมาณร้อยละ 4.3
  ของรายได้รวมของกลุ่มบริษัท การบริการแบ่งออกเป็น 3 ประเภท ดังนี้

  1.1) ให้บริการควบคุมการจราจรทางอากาศตามเส้นทางบินทั่วอาณาเขตของประเทศกัมพูชา
  เป็นการจัดระบบการขนส่งทางอากาศตามระเบียบและมาตรฐานสากล
  รวมทั้งการแจ้งข่าวสารให้คำแนะนำที่เป็นประโยชน์ต่อการตัดสินใจของนักบิน (Flight
  Information service) และบริการเตือนภัย (Alerting service)
  เพื่อให้อากาศยานถึงจุดหมายปลายทางได้อย่างปลอดภัย สะดวก และรวดเร็ว
  พร้อมทั้งให้ความร่วมมือในการค้นหาและช่วยเหลืออากาศยานที่ประสบอุบัติเหตุ
  ซึ่งพื้นที่การให้บริการควบคุมจะควบคุมการจราจรทางอากาศบริเวณท่าอากาศยาน (Aerodrome
  control service) เขตประชิดท่าอากาศยาน (Approach control service)
  และบริการควบคุมการจราจรทางอากาศตามเส้นทางบิน (Area control service)

  1.2) ให้บริการสื่อสารการบิน โดยการรับ-ส่ง และถ่ายทอดข่าวแผนการบิน แผนกำหนดการบิน
  รวมทั้งข่าวอื่นๆ ที่จำเป็นต่อการปฏิบัติการบิน

  1.3) ให้บริการวิทยุเครื่องช่วยการเดินอากาศ
  ซึ่งเป็นการบริการอุปกรณ์เครื่องช่วยในการนำอากาศยานขึ้น-ลงจอดบริเวณท่าอากาศยาน

1)  การตลาดและภาวะการแข่งขัน

  เนื่องจากบริษัทเป็นผู้ได้รับสัมปทานในการให้บริการจัดการจราจรทางอากาศจากรัฐบาลกัมพูชาแต่เพียงผู้เดียว
  จึงไม่มีคู่แข่งขัน และไม่ต้องดำเนินกิจกรรมทางการตลาดแต่อย่างใด โดยมีกลุ่มลูกค้าเป้าหมาย
  คือ สายการบินต่างๆ

2)  การจัดหาผลิตภัณฑ์หรือบริการ

  เป้าหมายของการให้บริการควบคุมการจราจรทางอากาศ
  เพื่อให้อากาศยานถึงที่หมายด้วยความปลอดภัย สะดวก และรวดเร็ว
  ดังนั้นบริษัทจึงมุ่งเน้นให้มีการพัฒนาปรับปรุง
  และลงทุนในเครื่องมืออุปกรณ์สำหรับการควบคุมการจราจรทางอากาศ เช่น Radar System
  และ Simulation System เป็นต้น เพื่อให้การจัดระบบการทำงานมีประสิทธิภาพ
  พร้อมทั้งมีการฝึกอบรมให้ความรู้แก่พนักงานผู้ปฏิบัติ เพื่อให้ผู้ใช้บริการเกิดความปลอดภัยสูงสุด

-   บริษัท กัมปอต เพาเวอร์ แพลนท์ จำกัด

  บริษัท กัมปอต เพาเวอร์ แพลนท์ จำกัด เป็นบริษัทย่อยซึ่งถือหุ้นโดยบริษัท สามารถ อินเตอร์
  โฮลดิ้ง จำกัด ร้อยละ 100 ซึ่งได้จดทะเบียนจัดตั้งขึ้นเมื่อวันที่ 10 พฤษภาคม 2549
  เพื่อดำเนินธุรกิจผลิตไฟฟ้าเพื่อจำหน่ายให้กับโรงงานกัมปอตซีเมนต์ (KCC) ในจังหวัดกัมปอต
  ประเทศกัมพูชา โดยได้มีการลงนามในสัญญาซื้อ-ขายไฟฟ้า กับ KCC เป็นระยะเวลา 10 ปี
  ซึ่งโรงไฟฟ้า ใช้ Heavy Fuel Oil (HFO) เป็นเชื้อเพลิง และมีเครื่องผลิตกระแสไฟฟ้า
  จำนวน 4 เครื่อง มีกำลังผลิตรวม 23
  เมกกะวัตต์ ทั้งนี้เนื่องจากบริษัทเป็นผู้จำหน่ายไฟฟ้าเพียงรายเดียวให้กับโรงงานกัมปอตซีเมนต์
  จึงไม่มีคู่แข่งขัน และไม่ต้องดำเนินกิจกรรมทางการตลาดแต่อย่างใด
  นอกจากนั้นบริษัทได้ลงทุนในเครื่องผลิตกระแสไฟฟ้ารวมทั้งอุปกรณ์ประกอบต่างๆ
  พร้อมทั้งมีการฝึกอบรมให้ความรู้แก่พนักงานผู้ปฏิบัติ เพื่อให้การผลิต
  และจำหน่ายกระแสไฟฟ้ามีความน่าเชื่อถือ และมีประสิทธิภาพสูงสุด ในปี 2554
  บริษัทมีรายได้รวมทั้งสิ้น 200.8 ล้านบาท คิดเป็นสัดส่วนรายได้ประมาณร้อยละ 1.0
  ของรายได้รวมของกลุ่มบริษัท